qundao/data-zh-poetry huggingface dataset:
行香子·初霁看牡丹
作者：朱中楣
朝代：清
体裁：词

好鸟初耕。坐老啼莺。桑鸠唤妇晚窗明。牡丹初放，尚带微醒。看青猊白，蓬莱紫，玉楼春。雨中过半，些子新晴。闲拈小调咏芳卿。怕春归早，似笑还颦。有荼蘼伴，凌霄侣，惜花人。
行香子·题画册美人
作者：朱中楣
朝代：清
体裁：词

的的丹青。袅袅匀匀。神情纤悉恁轻盈。朱唇欲启，罗带初萦。似红楼艳，绿窗丽，汉宫春。桃源期伴，隔院邀盟。蔷薇翠舀石榴裙。凝眸颦觑，倚树含情，羡一溪水，一林石，一双禽。
行香子·题陈伯玑浣花居图
作者：朱中楣
朝代：清
体裁：词

半刺羲琴。一段巫云。轻衫淡染竹根青。苍龙斜倚，宝鸭新熏。似妆初罢，风初袅，韵初生。仙尘遥隔，幸睹芳真。何时揽袂羡宁馨。秋高月小，花满庭芬。期怜香伴，清闺里，共论文。
西江月·咏小白猫
作者：朱中楣
朝代：清
体裁：词

弥月狸奴堪玩，新池鱼婢应忙。时时偷窥水中央，躲在蔷薇架上。卧似绿茵滞雪，嬲疑锦幔飞霜。穿林似兔忒轻狂，扑著虫儿谁让。
西江月·暮春雨夜
作者：朱中楣
朝代：清
体裁：词

细雨欲收春去，残花暗约莺留。无心闲玩强登楼。陌上行人还有。泥滑难将旧恨，提壶唤起新愁。天涯芳草共悠悠。零落海棠消瘦。
谷雨前一日小室閒吟
作者：朱中楣
朝代：清
体裁：七言律诗

小苑焚香逗绿纱，摊书随意注南华。春衫未剪寒仍怯，午梦初回日又斜。湖外祇堪眠弱柳，雨前谁复饷新茶。中怀脉脉閒无那，看取游丝缀落花。
谷雨前一日小室闲吟
作者：朱中楣
朝代：清
体裁：诗

小苑焚香逗绿纱，摊书随意注《南华》。
春衫未剪寒仍怯，午梦初回日又斜。
湖外只堪眠弱柳，雨前谁复饷新茶。
中怀脉脉闲无那，看取游丝缀落花。
赠涂年侄女南归
作者：朱中楣
朝代：清

每话家园泪雨潸，蓟门秋老雁初还。惊魂自逐潇湘水，忍见湓城山外山。时慰愁容强作欢，漫伤亲串半凋残。珠帘暮雨西江月，尽付离人马上弹。齧雪餐毡苦自持，谁怜弱息委燕支。青青柳色仍如旧，寄与韩郎知不知。共羡山公古道稀，黄金解尽出重围。丰城剑合珠还浦，故国文姬此日归。
赠涂年侄女南归·其一
作者：朱中楣
朝代：清
体裁：七言绝句

每话家园泪雨潸，蓟门秋老雁初还。惊魂自逐潇湘水，忍见湓城山外山。
赠涂年侄女南归·其三
作者：朱中楣
朝代：清
体裁：七言绝句

齧雪餐毡苦自持，谁怜弱息委燕支。青青柳色仍如旧，寄与韩郎知不知。
赠涂年侄女南归·其二
作者：朱中楣
朝代：清
体裁：七言绝句

时慰愁容强作欢，漫伤亲串半凋残。珠帘暮雨西江月，尽付离人马上弹。
赠涂年侄女南归·其四
作者：朱中楣
朝代：清
体裁：七言绝句

共羡山公古道稀，黄金解尽出重围。丰城剑合珠还浦，故国文姬此日归。
闻子规
作者：朱中楣
朝代：清
体裁：七言绝句

忽听啼鹃柳外飞，声声相唤不如归。人归何似春归易，芳草萋萋送落晖。
雨馀登避暑台
作者：朱中楣
朝代：清
体裁：七言律诗

晚妆才罢试齐纨，夏木阴阴落照残。欲向层台窥远堞，偶飞疏雨染重峦。湿云缓度莺声老，凉月还生燕语欢。共挹荷香思茗饮，轻风有意送梅酸。
风中柳·春归咏燕
作者：朱中楣
朝代：清
体裁：词

满地榆钱，恰是赎将春去。乱红飘、残莺无语。断肠春去。又值黄梅雨。燕慵飞、绣帘偷觑。嗔婢垂帘，几向枝头如诉。故衔泥、把花笺污。晚香浮处。见蔷薇半吐。翠烟锁、一林飞絮。
古镜篇
作者：朱为弼
朝代：清

蟾蜍夜泣秦宫月，野火金凫出泉窟。幽户金精万古明，苔缠一束红姬骨。当年花倚青纱窗，朱唇粉面矜无双。苍龙入地白虎藏，残脂零落幽兰香。山中老狐作人语，手捉盘螭口呼侣。回头秋橘生扶桑，抛掷青铜盖黄土。鹿犬朝过影朦胧，杨花漫天欺芙蓉。二十八宿绿云里，先生负局将安从。
咏文后山所藏汉赵婕妤玉印
作者：朱为弼
朝代：清

后山雅似文三桥，阁开清閟邻紫桃。紫桃轩中一方印，入手换却青琼瑶。当年姊妹联春宴，娇殊赤凤无人见。何时手截素鹅肪，鸟体绸缪似飞燕。燕子飞来风自芳，纤腰携佩杂明珰。细看小点黏红粉，曾写新歌钤绿章。歌筵捉搦舞裙骋，㺲凫恰仿鸳鸯颈。扶寸瑶华透骨香，平分蛤采缠菭冷。我来雅玩剧伤情，如看鲛绡玉体横。安得金釭与相见，昭阳旧侣话深更。
过乌衣巷故址
作者：朱为弼
朝代：清

柳外凉风一夜生，萧条旅馆剧伤情。我家曾住江南岸，怕听乌衣旧巷名。夕照无言下水滨，故家池馆半荆榛。眼前多少山丘感，不独伤心为古人。
过乌衣巷故址·其一
作者：朱为弼
朝代：清

柳外凉风一夜生，萧条旅馆剧伤情。我家曾住江南岸，怕听乌衣旧巷名。
过乌衣巷故址·其二
作者：朱为弼
朝代：清

夕照无言下水滨，故家池馆半荆榛。眼前多少山丘感，不独伤心为古人。
雨花台
作者：朱为弼
朝代：清

振衣独上雨花台，衰草斜阳野望开。一塔琉璃平槛立，四山苍翠抱江来。临风怀古频搔首，此地何人数举杯。久凭阑干和樵唱，严城画角唤将回。
闻吴粲叟学使辑匡庐志寄诗索之
作者：朱之弼
朝代：清

闻道匡庐飞盖时，闲寻图籍费周咨。亭皋细酌濂溪水，石室亲摹大禹碑。鲍谢清晖看振策，白苏逸韵羡摛辞。怜余素有烟霞癖，展卷终期慰所思。
哭高伯平先生用文公挽籍溪胡先生韵
作者：朱之榛
朝代：清

忆坐春风里，匆匆二十年。诗文余子事，道德几人全。调籍依韩韵，传薪重许篇。少时经患难，两鬓早苍然。先生和接物，妪煦到人深。座下探经义，帷空渺笛音。风云何变色，桃李为谁阴。不意西州泪，伤心已满襟。
哭高伯平先生用文公挽籍溪胡先生韵·其一
作者：朱之榛
朝代：清

忆坐春风里，匆匆二十年。诗文余子事，道德几人全。调籍依韩韵，传薪重许篇。少时经患难，两鬓早苍然。
哭高伯平先生用文公挽籍溪胡先生韵·其二
作者：朱之榛
朝代：清

先生和接物，妪煦到人深。座下探经义，帷空渺笛音。风云何变色，桃李为谁阴。不意西州泪，伤心已满襟。
漫兴
作者：朱之瑜
朝代：清
体裁：五言律诗

远逐徐生迹，移舟住别峰。遗书搜孔壁，仙路隔秦封。流水去无尽，故人何日逢？乡书经岁达，离恨转重重。
避地日本感赋（二首选一）
作者：朱之瑜
朝代：清
体裁：七言绝句

汉土西看白日昏，伤心胡虏据中原。衣冠谁有先朝制？东海翻然认故园。
过七里滩
作者：朱之锡
朝代：清

谢公诗境好，到此意超然。水外疑无地，山中小有天。棹舟时罄折，出峡又规圆。七里容消遣，石尤风与便。
疏影·寄月坡
作者：朱云裳
朝代：清

轻寒小暖，又杏花雨过，草长遥岸。杨柳梢头，多少春光，渐被东风偷换。销魂自送孤帆去，便瘦减、冰肌谁管。但绣窗、课女红馀，有句暗题纨扇。回忆连环忽解，帕罗凝泪点，天渺人远。且喜双鱼，寄得鸾笺，几度剪灯重玩。平安算把离愁慰，奈此际、情怀难遣。更夜深、怕入屏帷，对镜自除钗燕。
感旧二绝
作者：朱云骏
朝代：清

精神正字竟难支，白石风流苦系思。彭蠡拍天帆影没，旗亭流唱小姑词。颓唐淡沱是今吾，同调如君骨已枯。最忆烟光明媚处，簪花笔格注三都。
感旧二绝·其一
作者：朱云骏
朝代：清

精神正字竟难支，白石风流苦系思。彭蠡拍天帆影没，旗亭流唱小姑词。
感旧二绝·其二
作者：朱云骏
朝代：清

颓唐淡沱是今吾，同调如君骨已枯。最忆烟光明媚处，簪花笔格注三都。
春日游读书山怀元遗山先生四首
作者：朱云骏
朝代：清

春烟澹欲流，禽声导客往。山行曲愈好，步窘势转上。径断溪横桥，冰消水平掌。涧瀑悬山巅，尘襟快涤荡。游历逮兹辰，传闻自畴曩。流风如可亲，对镜足欣赏。古人不可及，非徒尚词翰。出处有本性，此际良独难。高名震山斗，事定待阖棺。筮仕兴定初，天兴列史官。凋敝日益甚，簪笔涕汍澜。国亡终布衣，家训传南冠。性正气亦正，跌荡雄幽并。声名世耳食，知己惟一兄。四十五年闲，毁誉何轰轰。习俗安污流，所葆遂不贞。锱铢较利害，俯仰随重轻。所以贵壁立，君子岂好争。职本任史官，记注敢贻误？舟师忽东狩，国史请保护。时相目以迂，零落不复顾。艰危野史亭，贞节葆岁暮。身在国史在，岂难徇国祚！吁嗟绛云楼，志但希遭遇。
春日游读书山怀元遗山先生四首·其一
作者：朱云骏
朝代：清

春烟澹欲流，禽声导客往。山行曲愈好，步窘势转上。径断溪横桥，冰消水平掌。涧瀑悬山巅，尘襟快涤荡。游历逮兹辰，传闻自畴曩。流风如可亲，对镜足欣赏。
春日游读书山怀元遗山先生四首·其三
作者：朱云骏
朝代：清

性正气亦正，跌荡雄幽并。声名世耳食，知己惟一兄。四十五年闲，毁誉何轰轰。习俗安污流，所葆遂不贞。锱铢较利害，俯仰随重轻。所以贵壁立，君子岂好争。
春日游读书山怀元遗山先生四首·其二
作者：朱云骏
朝代：清

古人不可及，非徒尚词翰。出处有本性，此际良独难。高名震山斗，事定待阖棺。筮仕兴定初，天兴列史官。凋敝日益甚，簪笔涕汍澜。国亡终布衣，家训传南冠。
春日游读书山怀元遗山先生四首·其四
作者：朱云骏
朝代：清

职本任史官，记注敢贻误？舟师忽东狩，国史请保护。时相目以迂，零落不复顾。艰危野史亭，贞节葆岁暮。身在国史在，岂难徇国祚！吁嗟绛云楼，志但希遭遇。
仙桥夜月
作者：朱介圭
朝代：清

踏月长桥夜，空明豁远眸。虹光遥近郭，珠彩落前空。风漾层冰合，烟融匹练浮。清心同皓魄，相与印中逢。
龙山烟树
作者：朱介圭
朝代：清

树人兼树木，遗荫已千章。岫桂凝香远，坡松引韵长。蛟龙看欲起，云雾暂教藏。寄语今宗匠，储材有栋梁。
七鲲身
作者：朱仕玠
朝代：清

台疆肖弯弩，千里射潮汐。鲲身劈半环，小曲百里窄。团束内河流，明镜安台脊。少女逞狡狯，撼动天光碧。气连沧海昏，险自洪荒画。修鳞欲来游，肮脏鬐阻格。内河望鲲身，隐隐凸浮碛。朅来勿押侮，下逼蛟龙腋。
万丹港
作者：朱仕玠
朝代：清

万丹港水半篙寒，绝爱蒲帆一幅宽。向夕依依浮极浦，凌晨叶叶下前滩。青鱼大上时随影，白鸟低飞屡拂翰。来往行人频唤渡，沙头长是驻征鞍。
五烈墓
作者：朱仕玠
朝代：清

百年荒冢在，宁比玉钩斜。漫堕三春泪，惊摧五朵花。瘴乡空葬骨，绝海竟无家。应化虞兮草，临风共怨嗟。遥念丛蒿地，王孙烈骨凭。未能依竹沪，犹胜望西陵。髣髴青螭驾，依稀赤豹乘。佩珰纷侍从，愁雾夜长凝。
五烈墓·其一
作者：朱仕玠
朝代：清

百年荒冢在，宁比玉钩斜。漫堕三春泪，惊摧五朵花。瘴乡空葬骨，绝海竟无家。应化虞兮草，临风共怨嗟。
五烈墓·其二
作者：朱仕玠
朝代：清

遥念丛蒿地，王孙烈骨凭。未能依竹沪，犹胜望西陵。髣髴青螭驾，依稀赤豹乘。佩珰纷侍从，愁雾夜长凝。
内河
作者：朱仕玠
朝代：清

出险泊内河，回覕犹馀恐。幸逃灭顶凶，敢誇投璧勇。内河亦海流，夷险差安悚。波深不盈寻，悬晖漾清溶。窄爱舴艋轻，宽辞市舶耸。潮回卤地涸，舟小邱山重。陆行迅摧涛，百口号呼汹。鸨鹢倏骇散，鲲鲕怖群踊。力疲挠寸进，艰胜登秦陇。森森认城郭，历历分畦垄。兹行饱艰虞，快听啼寒蛬。西风飒毛鬓，秋霜惊种种。
冈山树色
作者：朱仕玠
朝代：清

海边岛树自敷荣，根浸沧溟荫愈清。高干排云涵蜃气，疏枝漏月送猿声。寔殊华夏何曾见，种别图经不解名。极目遥天青未了，长年迢递送人行。
冈山顶有螺蚌蛎房遗壳甚夥赋之
作者：朱仕玠
朝代：清

冈山三百仞，云压吐油油。蚌螺辞洪涛，陆死昧所由。濛鸿溯开辟，万川壅倒流。嵚崟堕汩没，漱激重泉幽。吞舟如山鲸，突兀时来游。戴壳亦狡愤，弄潮镇淹留。波穷忽蹭蹬，呀呷失所求。含浆恋污淤，涎壁成拘囚。安知十万代，坏涸茀青畴。委形埋瘴疠，攒集虫蚁搜。樵苏惊磊砢，舌挢不得收。乘除自古然，天地终悠悠。
凤山春雨
作者：朱仕玠
朝代：清

凤山南望海天遥，春至空濛暮复朝。气动蛟龙初起蛰，声催螺蚌尽乘潮。潇潇馀响纷传幄，淰淰轻寒镇入宵。羁旅有情谁遣此，短檠相对伴萧寥。
初至凤山即访小琉球所在以海道险阻不能至
作者：朱仕玠
朝代：清

黄石东行平海卫，浪蘸虹霓湿修曳。天清时见小琉球，一点青螺漾空际。舟行万里随天风，探奇默祷蛟螭宫。便邀海若相感动，波攒叠巘青摩空。安知琉球何者是，转瞬阴云迷尺咫。到官两日席未暖，欲践层峦恣双眼。风颠浪吼冰夷怒，即恐灵鳌倏移去。咄哉神閟焉可窥，倚天猿啸无穷期。
半屏山
作者：朱仕玠
朝代：清

兹山名肖形，屈膝裂半曲。造物憎美尽，吝此黛色足。自昔蕴精灵，警火鸣逸躅。猎徒欲罝捕，奇兽宁国育。新曦相照耀，时霔深栉沐。哀猿啼一声，蕨迸万茎绿。
半屏山夕照
作者：朱仕玠
朝代：清

屏山突兀映高空，树色山光入望中。一抹寒云开夕照，千竿疏竹动秋风。牛羊点点归茅巷，鸟雀啾啾下枳丛。欲倩郭熙无处写，纶巾相对意何穷。
台湾府
作者：朱仕玠
朝代：清

海中望台山，山形倏明灭。合沓乘风潮，闯然临巀嶭。自从凿混沌，狉獉狎噬齧。安知万祀后，冠裳俨森列。南北千里馀，竹木青轇轕。相传鸡笼阴，犹有太古雪。海流日砰訇，海巘长屼？。野鹤适何来，拚飞恣寥泬。
台湾府
作者：朱仕玠
朝代：清
体裁：古风

海中望台山，山形倏明灭。合沓乘风潮，闯然临巀嶭。自从凿混沌，狉獉狎噬齧。安知万祀后，冠裳俨森列。南北千里馀，竹木青轇轕。相传鸡笼阴，犹有太古雪。海流日砰訇，海巘长屼�。野鹤适何来，拚飞恣寥泬。
台阳八景
作者：朱仕玠
朝代：清

七鲲身外暮云生，赤嵌城边竞渡声。沙线茫茫连岛阔，蒲帆叶叶映霞明。鸣榔惟有渔樵侣，捩舵时同犵狫行。新月一钩悬碧汉，刚听画角咽初更。
台阳八景
作者：朱仕玠
朝代：清

大荒地险尽尧封，想见天兵克伪墉。故垒迄今盈百室，寒潮依旧捲千重。馀波南汇暹罗水，细沫东嘘日本峰。笑看舳舻争利涉，长年来往狎鸥踪。
台阳八景
作者：朱仕玠
朝代：清

心许池间鸥鹭同，朅来羁迹海天东。鸭头波起无边绿，莲子花开异样红。圆盖响多传急雨，高茎香暗递微风。剧怜下马清晨望，万叠彤云入镜中。
台阳八景
作者：朱仕玠
朝代：清

气激沧溟地轴摇，斐亭危坐听寒宵。沸腾洧水双龙斗，蹴踏天闲万马骄。蜀客漫誇巫峡浪，楚人厌说曲江潮。三山飘渺知何处，喷沫吹沤应未遥。
台阳八景
作者：朱仕玠
朝代：清

火轮初出海波齐，一道云霞望眼迷。炯炯赤光射鲸背，嘐嘐清唱送天鸡。漫惊秋橘悬晖迥，那识扶桑拂影低。咫尺便应霄汉接，世人何处问端倪。
台阳八景
作者：朱仕玠
朝代：清

玆地曾经百六遭，时清渔火遍轻舠。屡探蛟蜃盘涡恶，那惧鼋鼍驾浪高。风定荧荧依古戍，宵分点点映寒涛。往来慵问乘除事，燃竹无心羡尔曹。
台阳八景
作者：朱仕玠
朝代：清

西屿馀晖炫晚晴，裁成万叠绮霞明。依稀绛阙排云出，彷佛金仙抗手迎。谢守妍词无限好，陈王丽句若为情。朅来绝海高秋迥，自有遥天一段青。
台阳八景
作者：朱仕玠
朝代：清

试上高楼倚画栏，半空积素布晴峦。谁知海岛三秋雪，绝胜峨嵋六月寒。自有清光摇棨戟，翻拟馀冷沁冰纨。北来羁客乡思切，时向炎天矫首看。
咏新篁
作者：朱仕玠
朝代：清

谷雨节序及，捎烟纷已齐。一林洋水曲，三月鹧鸪啼。转盖茅斋胜，翻令行客迷。何当风解箨，堤草共萋萋。
安平镇
作者：朱仕玠
朝代：清

重镇压瀛壖，周遭树营栅。东回瞻府治，十里惊湍隔。仡仡番子城，荷兰旧擘画。兴朝声教阔，外海恣开辟。维天生五材，并用敢离逿。设帅制狡犷，心输由吭扼。大阅当严冬，千艘壅潮窄。皂纛咽笳鼓，摩动闪云隙。令传齐三呼，狂趡汹涛黑。髣髴遌鲸鲵，森森斗鋋戟。誓将髑髅鏖，肯惜腰膂磔。渊客窜污淤，海童韬踪迹。张幕简趫材，僄狡迅鹯击。将军粲然笑，磊落赉金帛。颓阳入濛泛，馀霞烂西赤。饮至动铙歌，沧溟夜寥阒。
宜亭
作者：朱仕玠
朝代：清

坐镇诸番静，孤亭惬所宜。海光摇画戟，竹影漾浮卮。魏阙长膺恋，林泉偶系思。风谣凭贡上，宁减白狼诗。记厌承明值，来东已六年。英髦时接席，宗室固多贤。水槛朝垂钓，风亭午擘笺。槟榔皆手植，父老重流连。
宜亭·其一
作者：朱仕玠
朝代：清

坐镇诸番静，孤亭惬所宜。海光摇画戟，竹影漾浮卮。魏阙长膺恋，林泉偶系思。风谣凭贡上，宁减白狼诗。
宜亭·其二
作者：朱仕玠
朝代：清

记厌承明值，来东已六年。英髦时接席，宗室固多贤。水槛朝垂钓，风亭午擘笺。槟榔皆手植，父老重流连。
小琉球朝霞
作者：朱仕玠
朝代：清

朝来红紫射窗棂，海上明霞炫锦屏。远映三山鱼尾赤，高烘孤岛佛头青。光浮渊客时横脊，影照鶢鶋欲晒翎。安得日餐成五色，从教驻算百千龄。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其一
作者：朱仕玠
朝代：清

鸿爪留泥尽偶然，此生何意到瀛壖。彼苍怜局溪航小，放眼沧溟十丈船。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其一百
作者：朱仕玠
朝代：清
体裁：七言绝句

生涯任运自蘧蘧，踪迹应如海上渔。安得广张六百钓，从教举国饱鲸鱼。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七
作者：朱仕玠
朝代：清

入市果怜梨仔苃，垂檐花薄贝多罗。世人臭味应难识，一种差池可奈何。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十
作者：朱仕玠
朝代：清

缅想渡江歌阿童，何如元干乘长风。只愁飓作鲸波恶，但占天边屈鲎虹。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十一
作者：朱仕玠
朝代：清

新醪刚熟舞婆娑，方丈筵陈百不多。买就管豪囷蠢缩，可怜王约奈痴何。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十七
作者：朱仕玠
朝代：清

诸番镇日射伊尼，竹箭藤弓每自随。仆谷颠坑宁敢悔，祇缘辛苦觅胎皮。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十三
作者：朱仕玠
朝代：清

姹李夭桃竞放颠，家山习见未为妍。番姜压树暹兰吐，一日还欣见二贤。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十九
作者：朱仕玠
朝代：清

迎风灼灼照窗楹，潘县翻同渭亩名。谁料此君遽如许，何殊靖节赋闲情。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十二
作者：朱仕玠
朝代：清

谁云羁客坐无聊，姬侍横陈伴寂寥。青佩遍垂裙带豆，朱颜纷坼美人蕉。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十五
作者：朱仕玠
朝代：清

隆冬单袷汗仍流，微雨才零便似秋。谁信飓风三日作，炎方六月御羊裘。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十八
作者：朱仕玠
朝代：清

解箨声清迥不凡，欲参玉版践巉岩。千头觳觫穿林出，味苦难禁太守馋。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十六
作者：朱仕玠
朝代：清

玉延刀切胜琼瑰，长记花临五月开。别有细抽番薯好，漫传嘉种自文来。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其七十四
作者：朱仕玠
朝代：清

生同庶草碧离离，却号含羞为阿谁。遥想甬东辞老日，九原无面见鸱夷。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三
作者：朱仕玠
朝代：清

番疆物类信难齐，炎帝图经失考稽。颇怪草名三脚鳖，争传人畜五鸣鸡。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十
作者：朱仕玠
朝代：清

春丁偶尔剩腥膻，鼠辈翻盆镇搅眠。径欲驱除尽夜半，琅娇奔马聘乌员。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十一
作者：朱仕玠
朝代：清

凌晨香气沁重衾，远梦难成思不禁。欲向花前问消息，家山西望海云深。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十七
作者：朱仕玠
朝代：清

终岁侯鲭绝冷厨，索居虽暇诮吾吾。朝盘快剖沱连荚，双角山前见绿珠。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十三
作者：朱仕玠
朝代：清

五瓣蛮花擢素芳，浑如珠琲绕丛妆。任从居士耽禅寂，无那撩人七里香。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十九
作者：朱仕玠
朝代：清

栽成如栅阻牛羊，误认黄梨绕道旁。青实遍簪番妇髻，却憎重价购都梁。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十二
作者：朱仕玠
朝代：清

海族渔人浪品题，一时传播信无稽。青红便号鹦哥样，拳缩何关新妇啼。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十五
作者：朱仕玠
朝代：清

草草衔杯旅舍中，扬尘眯目镇濛濛。插萸空有登高兴，不奈朝来九降风。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十八
作者：朱仕玠
朝代：清

戴壳含浆逐海波，千形万汇种纷罗。好寻渔父传覼缕，细展乌丝谱蚌螺。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十六
作者：朱仕玠
朝代：清

紫花如盎映山椒，结子垂垂像翠翘。消渴夜深难禁制，金茎流露进牙蕉。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其三十四
作者：朱仕玠
朝代：清

闻道花田志粤村，海东喜见雪争繁。春风已过二三月，日永閒庭空闭门。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九
作者：朱仕玠
朝代：清

晓起青青展嫩芽，淡黄乍变正栖鸦。绳床夜半不成寐，香扑一帘鹰爪花。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十
作者：朱仕玠
朝代：清

轻缯作裤白罗襦，那识家仍担石无。明烛华灯喧夜半，分曹到处快呼卢。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十一
作者：朱仕玠
朝代：清

寒暑乖违物候偏，蛮花随意烂瀛壖。独馀一事艰推测，不见蜂狂蝶放颠。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十七
作者：朱仕玠
朝代：清

好是风和景物妍，野花盘髻胜金钿。乍闻笑语来天半，番女轻盈戏渺绵。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十三
作者：朱仕玠
朝代：清

谁把琼瑶万朵装，未堪蹴鞠筑球场。挥毫难写垂藤态，只合丹青付赵昌。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十九
作者：朱仕玠
朝代：清

黉舍周遭任卓锥，庾郎鲑菜镇相宜。东西压架颁书遍，顷刻家成十万赀。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十二
作者：朱仕玠
朝代：清

九瓣香从内地分，恰宜对酒吐氤氲。微官飘泊东溟远，那得传柑馈细君。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十五
作者：朱仕玠
朝代：清

常时微步踏莓苔，北舍南邻镇往回。水麝薰传罗袖阔，非关寒食踏青来。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十八
作者：朱仕玠
朝代：清

南至阳生气尽苏，恨无飞雪点红炉。团圞坐饮称添岁，一幅升平外海图。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十六
作者：朱仕玠
朝代：清

甘蕉舒绿蔼如云，花放惟应配茜裙。何事偏蒙君子号，固宜修竹出弹文。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其九十四
作者：朱仕玠
朝代：清

淡白轻红逐队分，安知蚕织事辛勤。倦抛绣线无馀事，快嚼槟榔胜酒醺。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二
作者：朱仕玠
朝代：清

内地安知绝海滨，车行千里响辚辚。却思他日青齐路，辙迹纵横扑面尘。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十
作者：朱仕玠
朝代：清

院匝清阴爱刺桐，新英受庇长芳丛。惟应雪色？吧鸽，相映闲阶白剪绒。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十
作者：朱仕玠
朝代：清
体裁：七言绝句

院匝清阴爱刺桐，新英受庇长芳丛。惟应雪色�吧鸽，相映闲阶白剪绒。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十一
作者：朱仕玠
朝代：清

想见如来绀发鬖，荷兰移种海东南。谁知异果波罗蜜，别有佳名优钵昙。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十七
作者：朱仕玠
朝代：清

弱蕊柔茎倚架牢，偶然拔擢出蓬蒿。先生命比黄杨厄，羞问花名节节高。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十三
作者：朱仕玠
朝代：清

溽暑薰人困欲迷，堆盘冷沁释迦梨。消除下土尘埃净，便接跏趺身毒西。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十九
作者：朱仕玠
朝代：清

乍看草木自扶疏，那识根蟠背脊馀。悔吝动生安足怪，世间到处海翁鱼。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十二
作者：朱仕玠
朝代：清

月类金盘堕海西，长廊深夜独扶藜。兰香旧畹名鸡爪，黍泛新醅号鸭蹄。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十五
作者：朱仕玠
朝代：清

草木隆冬竞茁芽，红黄开遍四时花。何须更沐温汤水，正月神京已进瓜。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十八
作者：朱仕玠
朝代：清

茁白新抽暑月嘉，盈筐买就净无瑕。儿童拍手从旁笑，错认渔人海豆芽。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十六
作者：朱仕玠
朝代：清

擘红无复果园开，空忆明珠出蚌胎。忽见堆盘成一笑，海航新载荔支来。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其二十四
作者：朱仕玠
朝代：清

炎方入夏太郎当，空想冰盘沁午凉。惟有倾翻椰子酒，从教一饮累千觞。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五
作者：朱仕玠
朝代：清

鸣螀几日吊秋菰，出网鲜鳞腹正腴。顿顿饱餐麻虱目，台人不羡四腮鲈。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十
作者：朱仕玠
朝代：清

中虚髣髴此君容，树号婆罗世未逢。凿就团团置髹几，诘朝便册管城封。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十一
作者：朱仕玠
朝代：清

霜后馀荷尚贴钱，旧雷长是接新年。阴晴十月浑难定，好似江南梅雨天。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十七
作者：朱仕玠
朝代：清

投赠曾闻赋卫风，蛮州种别干如铜。了无香味传书案，滥窃乌栏正未公。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十三
作者：朱仕玠
朝代：清

八足双螯出水浔，君谟误食笑难禁。不知许事自佳耳，且食沧溟斗大蟳。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十九
作者：朱仕玠
朝代：清

别饶节凸雪霜姿，戴谱分宗尚未知。移得一丛佛眼竹，朝来便置越州瓷。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十二
作者：朱仕玠
朝代：清

匆匆寒暑类惊湍，又见青青辣芥盘。节气刚逢六月朔，曲红抟就半年丸。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十五
作者：朱仕玠
朝代：清

衍就波提十万偈，偶拈花笑脱言诠。法华寺里刚留种，来自牟尼忉利天。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十八
作者：朱仕玠
朝代：清

难钻七十二纵横，蹢躅元夫海岸行。为有文章如玳瑁，便邀五鼎事煎烹。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十六
作者：朱仕玠
朝代：清

强称此宅为吾有，那识消沉向此中。若见鹦螺应一笑，诸君尽属寄居虫。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其五十四
作者：朱仕玠
朝代：清

佳名黍窃擅番疆，照耀群分晓日光。争似法曹年正少，漫誇誉望出扶桑。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八
作者：朱仕玠
朝代：清

菊名献岁蕊含黄，点缀篱间异样香。微雨淡云风景好，早春犹认是重阳。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十
作者：朱仕玠
朝代：清

新鹂几日啭高枝，碧蔓纠缠绕架垂。细雨斜风寒食过，四英含蕊正离离。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十一
作者：朱仕玠
朝代：清

翠盖团团小叶青，万花攒蔟弄芳馨。炎州不识冰霜厉，看取盆开泼雪形。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十七
作者：朱仕玠
朝代：清

仄行郭索出沧漘，丑劣形殊镇骇人。料得中书应罢食，将糖免使议门人。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十三
作者：朱仕玠
朝代：清

熟番形貌肖猿猱，渐制衣裾慕胜流。但羡唐山无限好，安知文物萃神州。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十九
作者：朱仕玠
朝代：清

弱羽缡褷似不禁，时人却号九皋禽。祇缘举目无空阔，共此云霄一片心。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十二
作者：朱仕玠
朝代：清

漫称膏壤事耕深，再熟田畴力不任。惟有东西二港地，小春时节出秧针。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十五
作者：朱仕玠
朝代：清

未堪皇树斗声华，磊落前庭亦复嘉。坐进一盘柑子蜜，何输七碗玉川茶。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十八
作者：朱仕玠
朝代：清

彷佛沧溟见玉人，合茹珍重口生春。谁云分体吴宫里，不及江妃罗袜尘。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十六
作者：朱仕玠
朝代：清

栩栩浑如蛱蝶轻，仙人手植号金茎。任教拗取盈头插，未必蓬壶便列名。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其八十四
作者：朱仕玠
朝代：清

青州从事出遐方，照座浑如琥珀光。珍重数杯啊啂酒，颓然成醉遇周郎。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六
作者：朱仕玠
朝代：清

争以柯亭异响传，嘉名肇锡岂徒然。夜凉风起戛苍玉，髣髴秋堂鸣七弦。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十
作者：朱仕玠
朝代：清

角黍悬蒲俗共誇，漫惊踪迹滞天涯。海东五日标新样，儿髻环簪虎子花。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十一
作者：朱仕玠
朝代：清

东邻酿熟夜相招，潋滟长盈贮月瓢。任彼伯伦颂酒德，不堪苦口进糖烧。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十七
作者：朱仕玠
朝代：清

簪奈都人漫共誇，未知异品出天涯。惟应蒋诩新开径，合种东瀛三友花。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十三
作者：朱仕玠
朝代：清

乘兴飘然渡海东，便思大脔出厨中。那知蕉鹿终成梦，食指长惭误子公。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十九
作者：朱仕玠
朝代：清

高士心栖不二门，兴亡坐阅似晨昏。坛南数亩闲花竹，道是当年梦蝶园。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十二
作者：朱仕玠
朝代：清

不见飞花似雪飘，惟馀刺竹伴无聊。蓦逢一树河西柳，远胜隋堤千万条。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十五
作者：朱仕玠
朝代：清

无酒东来倍怆神，鹅黄新造味清醇。朝来漉就光浮盎，何减荣阳土窟春。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十八
作者：朱仕玠
朝代：清

漫讶飞霜暑路中，舳舻货殖倍三农。海东千亩饶甘蔗，何啻人间千户封。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十六
作者：朱仕玠
朝代：清

夜半丹霞照海漘，沧溟日出气清新。世人狎视黄金橘，那识扶桑地大轮。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其六十四
作者：朱仕玠
朝代：清

子菜初生漾碧漪，金鸦南至翼低垂。琅娇山下施罛集，正是乌鱼大上时。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十
作者：朱仕玠
朝代：清

番蒜新收暑雨时，青虬卵剖满林垂。瀛壖自重蓬莱酱，应笑嵇含状未知。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十一
作者：朱仕玠
朝代：清

栩栩风摇番蛱蝶，依依露湿雪鸳鸯。任渠艮岳收珍异，省识名葩出大荒。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十七
作者：朱仕玠
朝代：清

柴门五月满蓬藜，閒把光风细品题。最爱千枝光照海，龙船花发四眉啼。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十三
作者：朱仕玠
朝代：清

揉叶移时炫彩霞，凤仙从此减声华。玉台更合添新咏，别有东宁指甲花。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十九
作者：朱仕玠
朝代：清
体裁：诗

空思吴下摘杨梅，不见葡萄碧映苔。齿颊溅酸差强意，台疆六月熟黄来。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十二
作者：朱仕玠
朝代：清

尚剩差池两翼舒，阴阳变化费踌躇。牛哀为虎休惊怪，试看扑灯飞藉鱼。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十五
作者：朱仕玠
朝代：清

西望家山倍惘然，怪风盲雨度残年。花名含笑知何意，药解相思亦可怜。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十八
作者：朱仕玠
朝代：清

果号菩提荐玉盘，乍疑卢橘蔟团团。故乡隔海音书断，蜡里无因寄一丸。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十六
作者：朱仕玠
朝代：清

蒌叶包灰细嚼初，何殊棘刺强含茹。新秋恰进槟榔枣，两颊浮红亦自如。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其十四
作者：朱仕玠
朝代：清

牡丹曾号玉楼春，不道栀花誉望新。漫说齐名真忝窃，李御终让杜陵人。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四
作者：朱仕玠
朝代：清

疑移海底润犹濡，接干交柯色自殊。四尺翻嗤石卫尉，绕篱盈丈绿珊瑚。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十
作者：朱仕玠
朝代：清

不识瀛壖草木衰，秋光渐近肃霜期。东皇海外无拘管，又见迎春再放时。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十一
作者：朱仕玠
朝代：清

鼍梁跨海溯秦营，兹地曾经望窈冥。祇为蓬壶三岛近，至今有果号长生。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十七
作者：朱仕玠
朝代：清

微虫变化侧根粗，珍重台人号蔗姑。争似坡公羁岭峤，赋成蜜唧笑胡卢。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十三
作者：朱仕玠
朝代：清

宁比瑶塘称并蒂，漫依玉砌诩交枝。惟应呼作绸缪草，免使佳名混泽芝。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十九
作者：朱仕玠
朝代：清

瓜小庖厨进未堪，连宵露白气初涵。猩红摘下供书案，合配黄来佛手柑。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十二
作者：朱仕玠
朝代：清

瓜蔓延缘上板扉，流萤元夜弄辉辉。非关腐草当春化，直是淹留不肯归。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十五
作者：朱仕玠
朝代：清

漫道龙宫出秘方，灵虚殿迩路茫茫。蠲除瘴疠轻卢扁，觅得冈山三保姜。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十八
作者：朱仕玠
朝代：清

龙钟番叟鬓成丝，逝去流光总未知。不解绛人书甲子，黍收惟记一年期。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十六
作者：朱仕玠
朝代：清

滥窃南枝姓氏同，飘零长恨五更风。一丛开放遽如许，问日前庭始可中。
尸位学署岑寂无聊泛泛随流迹近渔父每有闻见辄宣讴咏因名瀛涯渔唱·其四十四
作者：朱仕玠
朝代：清

亭亭青节肖筼筜，面吐霏霏胜栗黄。翻笑广文食不足，日宽围带望桄榔。
彭蠡
作者：朱仕玠
朝代：清
体裁：五言律诗

彭蠡浑无地，茫茫天共青。秋风欲下雁，落日正扬舲。北会分吴楚，东流接洞庭。渔歌乘夕起，愁绝若为听。
打鼓山
作者：朱仕玠
朝代：清

鼓山邑右辅，百里见尻骨。狰状类孤罴，修脚踏涨渤。兹地萃舟航，宄黠时出没。道乾昔败衄，袽船渍番血。谁为覼缕传，毋乃涉荒忽。森森朴？材，营伍樵苏窟。代期三年瓜，口粮随月拨。猛性阚虎哮，赖此朝夕活。居民慑乳羊，腰镰不敢越。将军巡哨堡，清笳暮幽咽。
打鼓山
作者：朱仕玠
朝代：清
体裁：古风

鼓山邑右辅，百里见尻骨。狰状类孤罴，修脚踏涨渤。兹地萃舟航，宄黠时出没。道乾昔败衄，袽船渍番血。谁为覼缕传，毋乃涉荒忽。森森朴�材，营伍樵苏窟。代期三年瓜，口粮随月拨。猛性阚虎哮，赖此朝夕活。居民慑乳羊，腰镰不敢越。将军巡哨堡，清笳暮幽咽。
明月引
作者：朱仕玠
朝代：清

澄宇高云敛，团飞到处看。江山宜独夜，松桧自生寒。莎际幽虫作，阶前清露漙。披衣荡子妇，揽袂起长叹。
暗洋
作者：朱仕玠
朝代：清

海客传逸事，令我再三叹。有岛绝居民，花浓竹欹乱。红彝拿舟来，留种置行馆。再至烛遗书，堕泪浩如霰。怆伤人代促，黝黑岁序半。羲车厌修辔，暑退快脱绊。安知秋阳辉，长此冬夜漫。山魈恣彳亍，魍魉互窥瞷。大荒固多异，两仪无更换。谁能凿空虚，启闭作昏旦。甚类烛龙诬，何减诺皋谩。空堂夜杳阒，泱漭望河汉。
梧桐花
作者：朱仕玠
朝代：清

东风化鼠记桐华，别有青桐叶遍遮。欲试秋来如乳子，耽看阁外极妍花。任他开落吴宫侧，谁把菁英上苑誇。蜂蝶不知高格调，拚教零落委泥沙。
梧桐花
作者：朱仕玠
朝代：清

烂熳开时别有香，薰风披拂映朝阳。共传櫜鄂皆成五，那识阳葩本异常。堕地碎缯从此拟，垂檐剪缬费推详。何当倒挂来么凤，管领华芳夏日长。
池上曲
作者：朱仕玠
朝代：清

初来池上时，水满新杨蘸。仳别叹兼旬，田田荷已泛。荷泛稗相依，水风飏袷衣。颓阳不忍去，来月暮言归。
海中见澎湖岛以无风不能至
作者：朱仕玠
朝代：清

五日叹羁迟，六日漩尤静。意轻溟涨阔，目炫阳乌烱。飞廉谢冰夷，逃窜深戢影。穹苍虚相涵，一气同溟涬。乌鲨狎澹濧，拨剌时一逞。舵移昧远近，寸碧出俄顷。安辨根虚无，常虞失㜊奵。气蹻未可乘，临空殊耿耿。
海中观日出
作者：朱仕玠
朝代：清

我生守蓬蒿，寸步困偪仄。忽成沧海游，捩眼恣天色。坤舆漾空虚，洪河洵涓滴。扶桑浇悬根，滇㴐知不隔。夜半天鸡鸣，霞烧半海赤。绛阙烂温汾，三山下临逼。掉头顾平地，夜气正黝黑。良久火轮出，游氛渐开辟。燋劳念冯生，始觇东方白。安知金鸦辉，早射昆崙脊。
淡溪月夜
作者：朱仕玠
朝代：清

一片冰轮海上生，淡溪流水寂无声。长悬碧落何曾异，每到秋期分外清。浅渚惟闻寒蚓吊，疏林时有夜乌惊。国传龙伯知何处，便欲垂纶趁月明。
渡安平
作者：朱仕玠
朝代：清

泛泛安平渡，微风试启窗。岸遥波侵树，山尽日沉江。水鹤归何独，沙禽浴自双。端居渺沧海，睹此觉心降。
澄台观海
作者：朱仕玠
朝代：清

海上栖迟及早秋，登台骋望思悠悠。常虞雷雨从空下，始信乾坤镇日浮。湠漫由来围赤嵌，苍茫何处问舟邱。乘槎便欲从兹去，凭占星文入斗牛。
澎湖
作者：朱仕玠
朝代：清

澎湖一穷岛，外海称险隘。东南控制静，内地安栖息。山童草木荒，潮涸盐卤塞。地潟不宜稼，耙犁安所力。波涛狎床帏，蛟鼍轻蜥蝪。肆其虓阚性，溟涨犹偪仄。粟米自东来，未能饱饥膈。修鳞与团介，炰脍无不得。天兵昔东下，万艘暍荷戟。神畀将军泉，至今喷湢㳁。东临望台疆，时见山尻脊。西飙会有期，便挂如云席。
火山
作者：朱仕玠
朝代：清

猫雾接猫罗，二山若联甒。其东竞巊溟，破瘴青烟举。入宵势尤炽，光射倭人橹。想像垠崖交，磊落燖炰聚。独脚走且僵，安问麠与麈。石崩激砰磕，枯欹压杗柱。狞飙倏荡簸，转瞬添焦土。蕴隆朱？窟，谅有千岁鼠。修毛扳拔茸，焱焱光腾杼。织成火浣布，被服骄彊禦。兹山神灵閟，有路不敢取。异物幸绝传，诸番免囹圄。
火山
作者：朱仕玠
朝代：清
体裁：古风

猫雾接猫罗，二山若联甒。其东竞巊溟，破瘴青烟举。入宵势尤炽，光射倭人橹。想像垠崖交，磊落燖炰聚。独脚走且僵，安问麠与麈。石崩激砰磕，枯欹压杗柱。狞飙倏荡簸，转瞬添焦土。蕴隆朱�窟，谅有千岁鼠。修毛扳拔茸，焱焱光腾杼。织成火浣布，被服骄彊禦。兹山神灵閟，有路不敢取。异物幸绝传，诸番免囹圄。
琅娇听潮
作者：朱仕玠
朝代：清

欲向三山访巨鳌，琅娇岛外雪翻涛。何当一夜寒声壮，正值千崖秋气高。屡讶冯夷来击鼓，底须董女丁鸣璈。年来局蹐辕驹似，欲仗馀波洗郁陶。
由黑水沟夜泛小洋
作者：朱仕玠
朝代：清

舟过黑水沟，舵工颜如墨。畏惊骊龙睡，樯橹快掀击。回瞻黑奔浑，弱胆尚馀惕。行旆飒飘飏，帆张迅弩激。便堪瀛壶游，却恐银潢逼。夜久风更怒，崩涛恣漰湱。何得万鼓角，号呶鬨深黑。苍茫神鬼集，哀伤天地窄。始知潜鳞介，噞喁伸腷臆。兹行固留滞，肝肠已结塞。宵征太苍黄，履险更迷适。谁能鞭羲车，光展阳乌翼。
癸未1763岁秋八月公俸满西渡予作五古一篇上之
作者：朱仕玠
朝代：清

于越古奥区，千岩竞苍翠。郁烝干青冥，光涵瑚琏器。大雅溯根原，寔为名家裔。贯穿七略书，摛藻春葩丽。廿年官刑曹，时切平允志。持议无敢挠，屹若山岳锐。每岁上谳书，屡荷天颜霁。曰兹大小狱，是臣称职司。遂令天下民，咸受协中治。继命守瓯闽，清霜肃瘴疠。量移沧海东，经纶出腹笥。欲颂驺虞仁，弥厉鹰鹯鸷。化裁葛亮严，神明郑侨惠。听断胜燃犀，魑魅潜逋避。浩荡千里间，卧狗足生毳。黠胥无完裾，憔悴涕濡鼻。民番轻丰收，狼藉攒遗穟。制府释焦劳，永无东顾累。兹将航溟涨，筮日整行骑。煌煌贤能名，早已御屏记。恐留官神京，轩车难再至。斯须乞居停，慰我民番思。
登朝天台
作者：朱仕玠
朝代：清

泱漭接虚无，台空瞰四隅。乍惊寒浪涌，惟见片云孤。拙宦东溟远，怀乡西日徂。不堪华鬓发，漂泊叹穷儒。
登龟山忆家
作者：朱仕玠
朝代：清

怒石势欲落，哀狖啼啾啾。攀援无尺土，寸步犹淹留。槎枒千章木，终古闻飕飗。阳乌避荟蔚，六月思重裘。升高瞰巨浸，端倪洵难求。洪涛蘸云霓，湠漫不可收。缅渺望乡邑，西接昆崙邱。王母竟何许，玄圃空悠悠。想像扶桑枝，垂椹光十洲。安能驭鸾鹄，饱啖销羁忧。
石榴花
作者：朱仕玠
朝代：清

拗并茸蒲映酒尊，节临重五已开繁。争看如火南风树，那谢屯云西域根。子绽绿蛇珠颗颗，花垂红鹊羽翻翻。林阴弥望都如许，赖尔浓芳占小园。
石榴花
作者：朱仕玠
朝代：清

木槿纷敷对日曛，远输榴朵赤无群。剧怜碧玉钗头鬓，妒杀桃花马上裙。照夜乍惊烟出木，冒炎误认火烧云。洛阳处士如相觅，石醋芳名世久闻。
蟋蟀咏
作者：朱仕玠
朝代：清

白露滴疏芜，清风肃飞阁。验彼候虫鸣，始知岁摇落。入耳促悲丝，绕庭急哀籥。遂令欢娱场，倏地成寂寞。志士惜日征，寡女叹居索。华发其如何，感此中夜作。
赤嵌城
作者：朱仕玠
朝代：清
体裁：古风

诸番昔陆居，渔海餍腥食。红夷诓牛皮，城筑诛茅塞。驱逐骇禽兽，挺走窜屴崱。埤堄抗虹霓，咸池瞰浴赤。潮生惊隆颓，飓作占氛黑。想当缔造初，恋腐恣鸱吓。宁识圣人出，千里沟涂斥。费岂吝垣墉，众心森削壁。黑齿日襁负，纵横闾闬迹。啯辘唱番谣，湛湛高穹碧。
赤嵌城
作者：朱仕玠
朝代：清

诸番昔陆居，渔海餍腥食。红夷诓牛皮，城筑诛茅塞。驱逐骇禽兽，挺走窜屴崱。埤堄抗虹霓，咸池瞰浴赤。潮生惊隆颓，飓作占氛黑。想当缔造初，恋腐恣鸱嚇。宁识圣人出，千里沟涂斥。费岂吝垣墉，众心森削壁。黑齿日襁负，纵横闾闬迹。啯辘唱番谣，湛湛高穹碧。
鲫鱼潭
作者：朱仕玠
朝代：清

府东万丈潭，水族纷窟宅。百泓沸重幽，胆破下临黑。连峰亘东回，环照崨嶪色。戢戢穿蘋菰，潎潎弄浟湙。气各挟波涛，隐忍困偪仄。伪郑饕口腹，银鳞出泼剌。脍下金丝盘，细听霜刀騞。自从罢施罛，长时潋空碧。勿轻鬐鬣微，溟涨迫胁腋。会当雷雨交，腾踔安可测。
鸡笼山
作者：朱仕玠
朝代：清

维水之所归，星辰恣荡潏。大地一巨岛，矧兹千里凸。要之南北殊，亦有寒燠别。鸡笼北境尽，闻有照海雪。未随瘴销镕，长留寒凛冽。蛟鼍冻局缩，魍魉避澄澈。溯初缠世网，灵台渐磨灭。催迫羲车奔，昏迷斗柄斡。百年音过耳，一逝箭离筈。家山当严冬，皑皑沁肌骨。冷逼町疃隘，僵卧扃关闭。可怜堆琼瑶，乌能旋蹩躠。何如溟涨开，浩荡霏玉屑。风姨快展布，滕六逞浇泼。气侵凝碧宫，光射瀛洲闼。愿赉济胜具，跣踏万壑洁。目睛刮翳障，脏腑洗污涅。剖开蒂芥胸，还纳团圞月。丹田沃神泉，天鼓叩清越。安期挹咫尺，木公许参谒。刀圭一朝授，羽翼生俄忽。上乘万里风，振迅鬖髿发。遨游蔚蓝天，金殿蜷雌蜺。玉女笑投壶，人寰惊列缺。确隤固无尽，灵芽亦不折。相与竟终古，安知时代阅。
鹿耳门
作者：朱仕玠
朝代：清

精卫衔石填洪涛，羽毛秃尽波仍高。至今砧崿剩遗迹，潜藏海底相周遭。戈矛咫尺铦争向，脱舵失凭心胆丧。崩腾陡觉眼光迷，造次顿许蛟鼍葬。忆昔天兵动地来，潮添十丈千艘开。鲸鲵鏖战窟宅净，孽血雨洒腥风霾。有道由来四裔守，地险重扃复何有。登崖张宴对沧溟，浮天潋滟临樽酒。
宿瑞洪湖
作者：朱仕琇
朝代：清

潴水随天尽，扁舟入草迷。往来争此宿，鸥鹭似相知。故国辨江树，前游惜暮曦。昔人嗟老至，泽畔易成悲。
杂诗
作者：朱仕琇
朝代：清

采药采参苓，种花种桃李。参苓令人寿，桃李夏阴美。监门能解围，饿夫堪救死。古来慷慨人，往往出下士。厚貌仰姬公，绝交广刘子。二端孰为正，偏辞竟难恃。卓哉赵孟言，劝君锄棘枳。
春夜对月
作者：朱令昭
朝代：清

柳际微茫月，神伤忆往年。玉人临绮席，琼管和冰弦。今夕空庭里，清光寒食前。子规鸣不歇，坐尽博山烟。
瓜步
作者：朱令昭
朝代：清

一篙春水绿于苔，鸭嘴船轻向晚开。渡口斜风吹细雨，春帆无数过江来。
冬夜偶成
作者：朱休度
朝代：清

何心出岫落穷边，枯尽形容白尽颠。野有流亡少长策，家无儋石况残年。愁并塞北风号夜，梦断江南水接天。却羡黄州员外置，閒居尚食酒囊钱。
县诸生十数辈送余至蔚州之暖泉村越旦暖泉人复为余设饯堡门外迟回久之而别
作者：朱休度
朝代：清

塞晚秋日澹，边寒秋云冻。恻恻背风催，宛宛手条弄。天色黯将收，人情苦远送。送我到暖泉，揖让诸生众。周旋不能舍，剪烛连床共。杯盘既狼藉，笑语复喧閧。泉暖情益暖，终宵讵成梦。明日村之人，出饯道旁供。谓言侯声名，耳习邻邦重。侯惠波及我，爱我息我讼。感侯不能已，軷酒中诚贡。闻言惊下马，嗟劳久停鞚。回头别诸生，拭泪心余恫。去去午影斜，忽忽朝酲中。老眼醉生花，一派野烟霿。
始游南山宝峰寺
作者：朱休度
朝代：清

一坞如兜向北东，中有如毳千万松。兜作佛坐坐衔月，毳作山衣衣满风。塞山诚比体顽劣，不蕃草木山山童。谁料碅磳磈硊里，居然小窟藏玲珑。从山左臂盘盘入，忽入大痴图画中。岚浮翠暖丽如许，银海光刮金篦功。若移宝地置通邑，早夸胜概题名公。乃今埋没久无问，非尔县官谁则从。吁嗟乎，县官之俗俗难医，县境之陋陋于夷。饿隶如鬼鞭之叫，逋粮如山责之疲。惟习虚文画尾诺，了无实政苏边黎。居如笼系城如斗，閒行寂坐愁容痴。今朝跨马得来此，无小无大生欢喜。相与俗吏湔厥肠，更教陋邦洒其耻。不闻坐上龙眠客，有言我今恍惚还家矣。
寄题龙溪黄氏璞园学舍园在黄石斋先生邺山书院之旁
作者：朱休度
朝代：清

有明熹庙壬戌科，先公典试人材多。漳浦黄公出门下，匣开虹见腾太阿。海南砚果读书种，凛凛气节坚不磨。传道邺山讲学处，堂三亭五流弦歌。百年旧基废复举，先型遗爱神人呵。乃有江夏令兄弟，闻风兴起勤规摩。增置园亭作学含，分岩绝壑依陂陀。兹山奇丽富景色，背负峰面横江波。朱明洞开返照入，赤城标建晴霞拖。翠叠红稠锦绣谷，武夷九曲无或过。呜呼黄公生逢百六运，不废礼乐因干戈。三易群经有述作，疏说贯串祛其讹。况今清晏尚儒术，礼门义路平不颇。后生游谈但束阁，谁溯后海穷先河。璞园之作志景仰，用意非独耽烟萝。学比登山互鞭策，工得居肆群切劘。连屋之书拂云树，讵让山林人姓何。我少失学老而悔，诵芬咏烈渐颜酡。万里题诗感离索，梦入幼塾还嘉禾。焉得双翅奋闽海，游焉息焉安乐窝。
忻州汪刺史重修元遗山墓于草间获断碑拓以见寄感赋长句
作者：朱休度
朝代：清

刺史行部春郊路，路前有冢冢无树。石人石兽知何代，萦烟结莽埋春雾。下马来寻断碑露，碑表七字擘窠书，乃是诗人元遗山之墓。魏初姜彧记碑阴，先生遗命弟子注。不书官爵不题名，中原布衣了半生。百年风雅《中州集》，一代典章野史亭。乾坤清气最难得，斯文自任诚非轻。呜呼龙蛇争斗山河颓，铜马纸鸢成烬灰。虚名误人生百谤，写到苏诗肝肺摧。肯作中书褚渊活，共谅江南庾信哀。刺史修举职所专，重扶墓碣树墓田。补以松柏年荫年，我读汴京乱后诸诗篇，其声幽咽情渺绵。梦中青山与黄叶，愁里残阳更乱蝉。杏园双燕巢何处，秋水鸣蛙命可怜。此身春草惟一醉，此夜寒灰宁复然。诗人心事杜鹃血，独恨无人作郑笺。
扶筇
作者：朱休度
朝代：清

老催花事减，春恼病怀深。小雨迟晨起，残红入暮阴。天涯芳草梦，身外野云心。俯仰茫茫里，扶筇一短吟。
登岳同黄刺史作
作者：朱休度
朝代：清

桑乾外抱东北奔，抱内山者水名浑。浑河一委承八源，逆西南流桑乾吞。八源所出棼难论，络岳之腋洒岳跟。跟有一峡水潺湲，架水作栈梁鼍鼋。悬壁之下厚阴昏，背入腰转攀天门。无数山壅囷廪屯，五脏六腑互为根。岳包如心脏腑君，厥心中空厥顶髡。势兜左右微轾轩，形家乃以钳为言。直言导脉从昆仑，万里入首临中原。泰山如坐嵩如蹲，如行如立衡华鶱。此山独卧自然尊，石不玲珑草不蕃。太朴一气禀混元，周三千里蟠外垣。锥指之地太极存，上应虚危擘中分。壁开如幛如缺盆，负阴抱阳向午暾。直午一峰如守阍，贪星变廉火焞焞。丙张丁柳无偏反，天造地设非强云。柰何立庙羞蘋蘩，昧厥宅中旁是援。当年议祀聚讼纷，曲阳飞石诬愚惛，只今怀柔百礼惇，明烟釐正神所欣。那更迁庙移钟鼖，宅幽都正如中军。如人坐车前式辕，还玄洞封灵宝文。会仙府集群真幡，仟之人兮渺白云。两伯之乐何处闻，仰瞻俯睇荡心魂。侧身怀古苍烟痕，黄君守上古治敦。神之听之民无冤，邀我登岳谒帝孙。题名岳壁联篪埙，劝我作歌辞复温。我无笔力扛鼎翻，敢绘日月摹乾坤。昌黎遗诫时乃谖，虽欲悔舌不可扪。
中秋夜独坐
作者：朱伦瀚
朝代：清

见惯他乡月，宁知此夜长。家书经半载，客梦近三湘。露气寒于水，蟾光皎若霜。山窗接黄鹤，莫送笛声凉。
九日登元明宫
作者：朱伦瀚
朝代：清

扪萝几度到峰头，九日登临续旧游。意外仙缘诗尽幻，眼前风景画难收。白云跨水分双涧，红叶埋村露半楼。归云玉箫新月下，一声吹澈海天秋。
忆信
作者：朱伦瀚
朝代：清

西风边日黯山光，渐觉交秋气侯凉。塞北身当风雨际，城南家在水云乡。音书又是经旬隔，魂梦新知入夜长。遥忆捣衣砧上月，应怜边客见如霜。
忆信
作者：朱伦瀚
朝代：清
体裁：七言律诗

西风边日黯山光，渐觉交秋气候凉。塞北身当风雨际，城南家在水云乡。音书又是经旬隔，魂梦新知入夜长。遥忆捣衣砧上月，应怜边客见如霜。
戊寅上元后三日喜翼庭自天开赴京
作者：朱伦瀚
朝代：清

雪里征裘探早春，冲寒匹马入京尘。当年识面非因贵，到老论心更乐贫。阅世谁知松节操，住山独抱鹤精神。拌将华发三千丈，几度相逢几度新。
方吉人副帅扈从木兰有怀却寄
作者：朱伦瀚
朝代：清

忆昔叨陪扈从时，青山曾画亦曾诗。云中帐殿烟为幕，雪里松林玉作枝。围合尘黄传射虎，山回日黑看收旗。遥知走马冈峦下，笑我狂吟旧路歧。纷纷猎骑带禽归，应识诗囊与众违。马上吟怀随嶂远，月中笔阵逐鸿飞。寒生红叶霜千树，梦绕青镫火一围。拟借床头云满瓮，为酬佳句款荆扉。
方吉人副帅扈从木兰有怀却寄·其一
作者：朱伦瀚
朝代：清

忆昔叨陪扈从时，青山曾画亦曾诗。云中帐殿烟为幕，雪里松林玉作枝。围合尘黄传射虎，山回日黑看收旗。遥知走马冈峦下，笑我狂吟旧路歧。
方吉人副帅扈从木兰有怀却寄·其二
作者：朱伦瀚
朝代：清

纷纷猎骑带禽归，应识诗囊与众违。马上吟怀随嶂远，月中笔阵逐鸿飞。寒生红叶霜千树，梦绕青镫火一围。拟借床头云满瓮，为酬佳句款荆扉。
早发固关
作者：朱伦瀚
朝代：清

路入雄关草木秋，幽州迢递度并州。三秦城郭仍天表，两晋云山到马头。寒瀑遥随残月下，空林斜带断烟浮。经年旅舍闻鸡舞，绝塞崎岖几度游。
桐柏山夜抵寒岩
作者：朱伦瀚
朝代：清

日日看山看不足，又寻幽胜下琼台。肩舆破晓穿云出，拄杖冲烟踏月来。松火漫劳溪外照，禅关却喜夜深开。老僧不用相惊讶，觅取寒山旧句回。
武昌秋兴
作者：朱伦瀚
朝代：清
体裁：七言律诗

黄鹤高楼耸碧空，晴川杰阁汉阳东。云吞夏口三秋雨，帆挂天门半夜风。城郭夹江悬一镜，山川分势走长虹。遥怜赤壁烟波外，落日寒沙照眼红。
病起即事
作者：朱伦瀚
朝代：清

料峭余寒薄晓暾，东风连日未开门。渐添篆雾芸香细，小沸垆涛药火温。破梦邻鸡交午唱，絮怀归雁过云喧。如何二竖浑无赖，顿使休文兴莫论。
贺幸诚亲王山庄应制
作者：朱伦瀚
朝代：清

彩仗凌晨出，鸾旂拂曙开。过山闻鼓吹，隔水见楼台。花里传天膳，云中度寿杯。晚凉时雨霈，归路拥风雷。
上方广寺联
作者：朱伦翰
朝代：清
体裁：联

四山滴翠环初地；一路听泉到上方。
云山阁联
作者：朱佐汤
朝代：清
体裁：联

醉月花阴竹影；吟风水槛山亭。
和大姊时客保定拟共南旋
作者：朱佩兰
朝代：清

针馀无事对花吟，静听凉蝉噪远林。海燕将归辞旧垒，塞鸿何处报新音。几番叶响催诗绪，一片砧声捣客心。帘押低垂风正定，笑携棋局到庭阴。
和大姊诗七夕
作者：朱佩兰
朝代：清

序入新凉四壁秋，银河缥缈夜悠悠。香融粉席陈瓜果，彩舞瑶阶拜女牛。若道人间能乞巧，不教天上有离愁。笑他年少璇闺里，对月穿针静倚楼。
春日
作者：朱佩兰
朝代：清

韶光淡荡媚春时，紫燕寻巢觅故知。对酒追思金谷例，看山旋忆谢公诗。新红嫩绿莺声滑，浅碧遥青蝶梦迟。一种闲吟消永昼，画阑低拂柳丝丝。
春申墓
作者：朱佩兰
朝代：清

故国今何在，重城古木昏。青山公子骨，香草美人魂。才可扶荆楚，灾先召棘门。霸图何处是，落日啸猿吟。
病中简大姊
作者：朱佩兰
朝代：清

别恨离愁写素笺，自春徂夏又秋天。伤心最是无家客，衣食年年出砚田。
白海棠
作者：朱佩兰
朝代：清

秋来凉露浥琼姿，绰约摇风三两枝。今夜看花宜缟袂，晶帘素影月扶持。
蟾光
作者：朱佩兰
朝代：清

蟾光清透碧窗纱，银汉无声斗柄斜。秋净长天浑似洗，夜深凉醒玉簪花。
课馀散步
作者：朱佩兰
朝代：清

夕阳挂屋角，散步立方塘。绿树阴浓处，清风送晚凉。
绝命词
作者：朱保哲
朝代：清

烽火连宵警，长城一旦倾。伤心惟有泪，取义誓全贞。性比坚金固，身如朽木轻。寸灵终不泯，杀贼待来生。
西山漫咏
作者：朱傅
朝代：清
体裁：七言律诗

梁父吟成漫自歌，闲居抱膝伏山阿。不因人热虽堪拟，于此情深可奈何。日脚漏云光倒射，浪痕织树影横拖。残霞月上尤添趣，一派浮岚白满坡。
代挽胡林翼联
作者：朱先敏
朝代：清
体裁：联

岳雨接湖云，溯十年保障东南，功兼乡国；通家更故吏，幸此日经营祠宇，身尚门墙。
墓联
作者：朱先敏
朝代：清
体裁：联

培土领从方寸起；留花莫到十分开。
客厅联
作者：朱先敏
朝代：清
体裁：联

养满腔慈爱，便储满腔吉祥，到处凤揽德辉，麟游仁宇；任一分性情，即平一分机械，相逢石皆玉润，荆亦花香。
居室联
作者：朱先敏
朝代：清
体裁：联

智欲圆而行欲方，胆欲大而心欲小；正其谊不谋其利，明其道不计其功。
戏台联
作者：朱先敏
朝代：清
体裁：联

嬉笑怒骂，俾愚夫妇皆知，较胜史上劝惩法；离合悲欢，从真性情看出，都是场中歌哭人。
戏台联
作者：朱先敏
朝代：清
体裁：联

德宜荐豫，岁屡报丰，诚敦无妄；戏原无益，舞不可恒，乐戒小过。
挽兄联
作者：朱先敏
朝代：清
体裁：联

撒手两无难，一局棋残难我着；招魂更何处，半床书乱为君收。
挽朱桂村联
作者：朱先敏
朝代：清
体裁：联

荷竹抚遗图，追题曾为士衡感；池塘寻旧梦，病起今无灵运诗。
挽胡林翼联
作者：朱先敏
朝代：清
体裁：联

江陵而后又文忠，南彪北炳；衡岳之灵属奇杰，公去谁来。
挽蒋惇典联
作者：朱先敏
朝代：清
体裁：联

斗大一州，竟终宦局；云寒三径，未尽交期。
格言联
作者：朱先敏
朝代：清
体裁：联

厚性情，薄嗜欲；直心思，曲文章。
格言联
作者：朱先敏
朝代：清
体裁：联

戴天履地并称才，七尺伟然，须作几分事业；往古来今中有我，百年易耳，当思千载姓名。
格言联
作者：朱先敏
朝代：清
体裁：联

诚意正心，只四字学；读书静坐，各半日功。
贺于翼如成室联
作者：朱先敏
朝代：清
体裁：联

江南久诵轮扁手；垞北今开昼锦堂。
赠汪质庵联
作者：朱先敏
朝代：清
体裁：联

吏隐即仙，可是东坡再世；臣心似水，只饮西湖一杯。
赠逆旅主人联
作者：朱先敏
朝代：清
体裁：联

不惜亲身穿犊鼻；解留只眼识鸢肩。
雷祖庙戏台联
作者：朱先敏
朝代：清
体裁：联

造物董生成，须知雷霆雨露无非教；畏威只愚下，犹当戒慎恐惧所不闻。
挽吴恭亨妾李氏联
作者：朱先贵
朝代：清
体裁：联

有母之持门，而妾妇生色；触哀为遗挂，看诗人悼亡。
秦溪春泛
作者：朱光暄
朝代：清

一舟汎汎落晴烟，望断秦峰百尺巅。牧笛数声寒食路，酒旗十里杏花天。帆随春水风中饱，云在青山缺处眠。好是寻芳三月里，泊堤新涨正涓涓。
舟至鸳鸯桥
作者：朱光暄
朝代：清

鸳鸯桥畔树临溪，树头一对鹧鸪啼。鹧鸪啼处人烟少，惟有渔翁傍岸栖。
燕台怀古
作者：朱克振
朝代：清

高城落日晚烟平，郭隗台空蔓草生。老树寒鸦同黯淡，断碑荒冢吊清明。惊沙久没昭王垒，古道犹传耶律营。我亦频沽燕市酒，悲歌那复见荆卿。
宿贯华阁
作者：朱克敏
朝代：清

独夜开禅扉，东风忽破暝。林深不见月，但见松楸影。
寻碧山吟社遗址怀兴复诸先生
作者：朱克敏
朝代：清

山灵禅精蕴，源流无古今。不有吾徒在，林泉减清音。十老开吟坛，斯人何崎嵚。洎乎嘉隆间，继起还能任。俯仰二百载，流风久销沉。荒碑卧榛棘，野鸟鸣空林。前年南垞翁，怀古情独深。白社倡嘉会，碧山罗华簪。邵子期再续，逸兴飞远岑。觞斝集群彦，高唱摅崇襟。仰见岭头月，来照山中吟。古人岂远哉，旷世从招寻。
登华岩阁
作者：朱克敏
朝代：清

杰阁凭临霄汉间，四围松桧锁禅关。频年入户只容月，无处开窗不是山。久住故应销世虑，暂登亦觉净尘颜。飘然便拟从僧隐，一卷楞严任鬓斑。
上黄冈胡稚香先生
作者：朱克柔
朝代：清

冬山奇翠剥不落，再拜今见胡先生。天下承平杰士老，鹰雕翻多乡里名。兄亡弟废分产渰，八口并合一而三。有母有母耄更甘，入门一笑风澈骭。万金委托常在腕，袖中萧萧卖田判。咸同上下嬉天狼，出没黄麻百战场。先生时作绿鬓郎，落日横殳每跳踉。欲走从军亲在堂，矧今慈竹严高霜。酒酣纵谈胡益阳，中兴大业网挈纲。呜呼皇天哀民命，三十鳏鱼自贞劲。行年半百未为衰，益阳中丞傥见之。
麻城卧疾
作者：朱克柔
朝代：清

一病方知客，思家意陡归。昏明每计杪，潦燠自斟衣。倚枕梦痕碎，侵人药影肥。数行游子泪，未敢寄庭闱。
同计甫草泛东溪访朱子蓉不遇
作者：朱克生
朝代：清
体裁：七言绝句

回廊高阁几追攀，鼓枻仍寻旧路还。翠竹两崖不不见，塔铃声在水云湾。
延平
作者：朱克生
朝代：清

建溪东下入南平，楼阁千家出郡城。密树山光分隐见，残阳云气别阴晴。江通三水波涛疾，剑合双龙瘴雾生。破浪不惊滩黯淡，百花岩下月华明。
泛绣溪
作者：朱克生
朝代：清

绣溪一水两川分，绕郭晴波荡縠纹。白板桥头魂欲断，寒鸦落日小乔坟。
草堂
作者：朱克生
朝代：清

草堂寒易晚，朔气到柴关。落日恋高树，残云补断山。竹摇风似雨，鸦宿去仍还。移意江天外，萧然麋鹿间。
迟陈冰壑
作者：朱克生
朝代：清

非关长忆汝，舍汝欲谁亲？天地馀残腊，江湖剩几人。一杯驱岁月，斗室傲冬春。自有千年在，何须叹苦辛。
送陈子寿往河南
作者：朱克生
朝代：清

匹马游梁出帝乡，赠鞭重集酒炉旁。那堪旅舍逢离别，正值家园作战场。汴水月明沙雁过，蓟门霜动夜砧凉。伤心去住同摇落，不独悲秋泪满裳。
史梦兰继室田太夫人九十大寿
作者：朱兰圃
朝代：清
体裁：联

贞良温柔，宜家受福；仁爱笃厚，获寿保年。
江行杂咏
作者：朱兰馨
朝代：清

江行尽日趁和风，估客帆悬十幅同。最是客心看不足，乱山苍翠夕阳中。
登秦驻山
作者：朱兰馨
朝代：清

泰皇飞剑抉浮云，望海东来驻六军。蓬岛未回童女楫，桑田已起美人坟。祇今报赛隆千载，当日巡游遍八垠。极目遥天秋色老，波涛滚滚夕阳曛。
余姚怀黄梨洲先生
作者：朱兴悌
朝代：清

扁舟浮海后，故国感沈沦。钩党收名士，辞荣列逸民。风高黄竹浦，交尽白衣人。石室鸿文富，停桡一问津。
次笠东屏迹叠韵
作者：朱兴悌
朝代：清

寄迹墙东成屏迹，冬烘兀自著书间。寒来背炙三竿日，兴到神游五岳山。扫径频因红叶坠，开窗不碍白云还。吾庐吾爱多佳趣，一种幽情未可删。
游石陵谒倪文卿先生墓
作者：朱兴悌
朝代：清

草莽书生依宋土，北望中原思艺祖。宫车泪洒牟驼冈，雪耻不忘缚金虏。袖中拟上中兴书，满壁张图森部伍。布衣老不挂朝缨，慷慨大声咤广武。天涯沦落莽萧萧，谁其知者陈同甫。石陵原上高士坟，伫立苍茫为怀古。风流消歇七百年，万树秋声啼杜宇。
读傅筱岩纂沈耕岩先生隐迹录
作者：朱兴悌
朝代：清

复社名流谁与班，间披隐迹白云间。浮家远泛双溪水，曳屩晴游三洞山。梅福吴门名已晦，赵岐北海老方还。寓贤为立徵君传，鸾鹤高风不可攀。
挽左宗棠联
作者：朱兴荣
朝代：清
体裁：联

一柱擎天，位上相、爵通侯，问中兴事业谁如，大勋直媲曾文正；三朝受命，定东南、平西北，独闽海功名未竟，遗恨偏同汉武侯。
挽妻联
作者：朱其元
朝代：清
体裁：联

积病以多劳，既忙婚嫁，又窘米盐，复追随夫婿宦游，只累他巾帼一个人，送到土中呼负负；藐躬之不死，远念祖宗，近怜儿女，更关系地方民命，待做完国家诸大事，再来天上会卿卿。
挽彭玉麟联
作者：朱其懿
朝代：清
体裁：联

说士感当年，悔使星三度长沙，未尝投剌；骑箕传此日，怅蛮郡一麾小试，莫报知音。
挽曾国荃联
作者：朱其煌
朝代：清
体裁：联

维捧檄厕登龙，樗栎凡材，叨培厦庇，骊别只经旬，何期江左风流，遽尔南天星陨；以儒生历戎马，棣华竞爽，伟绩寰区，麟图并千载，可见东山凋谢，又当北道凄凉。
答何白英观察国琛见怀
作者：朱凤标
朝代：清

不随南雁渡长沙，脱冕来乘薄笨车。能忍朝饥何必吏，堪娱莱彩便为家。世情空逐浮云幻，壮志难回白日斜。同是故乡归未得，上林金树愧栖鸦。
寄怀张介侯
作者：朱凤翔
朝代：清

不见闭门张仲慰，西风杨柳复如丝。秋开霁景天山出，曲唱凉州下里思。闻道著书疑有癖，那堪薄宦未忘疲。楼头又过南征雁，细雨银镫客梦迟。
清明有怀用东坡黄州寒食韵
作者：朱凤翔
朝代：清

新火满山城，余饧送寒食。花柳尚僵卧，对之增叹惜。素居缅古欢，愔愔汎瑶瑟。岩云蔽屋角，翠滴帘波湿。览胜恼诗魂，浇愁凭酒力。回首故园春，烟缭桐花白。
登狄道州超然台晚眺
作者：朱凤翔
朝代：清

岩城百雉俯临洮，古木边声作怒涛。牧马未归孤戍远，大旗曾照七星高。岭云漠漠吹惊絮，战垒荒荒没短蒿。要拟嘉州歌塞上，夜来风雨落吟毫。
秋阴次坦庵韵
作者：朱凤翔
朝代：清

高楼暝色压帘阴，小立西风冷欲侵。寒蝶抱花疑雨重，乱鸦争树觉烟深。谩怜秋意成萧瑟，略遣间愁自酌斟。料理萸囊待重九，皋兰山好快登临。
秋雨
作者：朱凤翔
朝代：清

吟风落叶打帘钩，江上芙蓉照远愁。莫问伶俜小胡蝶，红阑干已不宜秋。
中秋偕同人泛江
作者：朱凤翥
朝代：清
体裁：五言律诗

兰桨冲江练，遥天一色开。涛生巴子国，月上楚王台。醉倚红牙板，凉生竹叶杯。秋声当此夕，迸入岭猿哀。
初秋过麻哈城西观音寺·其一
作者：朱前诒
朝代：清
体裁：七言律诗

上方楼阁傍西城，缓步秋光物外情。百丈微风松子落，两株细雨桂花清。山临埤堄烟云满，门近溪潭瀑布声。坐久不须灯火促，一钩新月正东生。
初秋过麻哈城西观音寺·其二
作者：朱前诒
朝代：清
体裁：七言律诗

山深地僻可栖禅，树绕招提水绕田。旧阁苔深侵佛座，悬崖室密有僧眠。前溪人语惊林鹿，后苑风清咽暮蝉。但愿津梁依法席，三生石上话因缘。
道林寺
作者：朱前诒
朝代：清
体裁：七言律诗

三年作吏簿书侵，偶得余闲过道林。古殿有僧翻贝叶，空阶无鹤唳清音。绿摇晴色新篁满，红露巉岩小阁深。更听山人谈往事，不禁感慨夕阳沈。
挽曾纪泽联
作者：朱励志
朝代：清
体裁：联

愧先文正知己之言，伏处廿年，酬恩何地，报知何日，岂意羁栖京邸，更辱以通家款曲，鲭尝上座，骏市高台，溯两世礼数情文，感与涕并，讵徒为步兵痛哭；踵汉博望乘槎出使，持节三载，处常不泄，遇变不惊，洎乎赞理海军，益得仗中国威灵，鲸息争波，螳惩骄焰，综一生渊源继述，权由经立，更无惭越石清刚。
寻梅
作者：朱卉
朝代：清
体裁：七言绝句

深浅梅花绕断桥，夜来山静雪萧萧。正愁寻去迷樵径，先有人行路一条。
秋夜和吴敏轩
作者：朱卉
朝代：清
体裁：七言绝句

月影初临树影加，茶烟将断篆烟斜。闲凭六曲阑干立，一架秋风扁豆花。
九日登东城寄南华
作者：朱厚章
朝代：清

苍烟影里独凭高，瑟瑟寒生薜荔袍。我愿满头常插菊，天生左手为持螯。云随暮鸟归村树，风卷秋钟撼海涛。佳节一杯桑落酒，故人何处斗诗豪？
寄答王千里
作者：朱厚章
朝代：清

留滞通侯邸，真成客里家。高门贺燕雀，华发吐烟霞。逸士方三拜，才人温八叉。知君怀故里，丘陇有梨花。
岁暮杂诗
作者：朱厚章
朝代：清

吴氓殚力办租庸，霖潦深秋骇老农。信有橧巢师鸟雀，尽抛䆉稏豢鱼龙。漫空水气难为雪，照野阳威未化淞。闻道中丞能入告，便令寒谷转春容。
拜方正学祠
作者：朱厚章
朝代：清

秋气凛毛发，祠门吊落晖。何人加白帽，大节在麻衣。草乱疑瓜蔓，庭空绝燕飞。景公遗庙近，化鹤并来归。
秦淮绝句
作者：朱厚章
朝代：清

风花无力扑帘波，佳节偏从客里过。听说儿童挑荠菜，青青只有故宫多。
观柳河东初访半野堂小像
作者：朱厚章
朝代：清

蘼芜脉脉柳疏疏，想见文君放诞初。谁识秋风摇落后，独将一死报尚书。
题青溪集
作者：朱厚章
朝代：清

黄柳花飞扑醉巾，六朝滚滚马头尘。也知李峤真才子，可但江淹是恨人。淡粉轻烟疑在眼，珠帘甲帐最伤神。倩谁谱入参差玉，诉与无情古月轮。
留仙阁
作者：朱又韩
朝代：清
体裁：联

周郎之故垒存乎？好凭那铁板铜琵，唱一曲大江东去；李委之新声渺矣，且趁此清风明月，看三霄孤鹤南飞。
挽张之洞联
作者：朱友英
朝代：清
体裁：联

勋名太岳，文采曲江，只手撑半壁东南，伊古来如公有几；陆海军人，旧新学者，同声哭两朝元老，而今后牗我其谁。
荆溪竹枝词
作者：朱受
朝代：清

丛筠秀木绿成围，零落妆楼委夕晖。生小祝英台下住，惯看蝴蝶作团飞。
吴官词
作者：朱受新
朝代：清

夜拥笙歌百尽台，太湖月落宴还开。君王自爱倾城色，却忘人从敌国来。
咏蝉
作者：朱受新
朝代：清

抱叶隐深林，乘时嘒嘒吟。如何忘远举，饮露已清心。
明河曲
作者：朱受新
朝代：清

清秋泻影画楼前，一水盈盈耿碧天。若果此中风浪静，女牛何事别经年？
春莺曲
作者：朱受新
朝代：清

千门春静落红香，宛转莺声隐绿杨。任尔楼头啼晓雨，美人梦已到渔阳。
流萤词
作者：朱受新
朝代：清

暗飞几点隔帘栊，影乱繁星度远空。莫入班姬金阁里，恐随团扇落秋风。
独处怨
作者：朱受新
朝代：清

月中自顾娉婷影，镜里谁怜憔悴容。永夜制衣金剪冷，秋风万里度卢龙。
白秋海棠
作者：朱受新
朝代：清

清秋湛露浥琼芳，素影风摇玉砌旁。夜静看花人独立，水晶帘外月如霜。
登北山寺福宁楼
作者：朱向芳
朝代：清

北斗山威重，孤高路自通。铎声云窟里，梵宇洞天中。帘挂三秋雨，窗开八面风。登临凭一览，多少俗心空。
赠张廉夫
作者：朱启运
朝代：清

家无可以质钱之长物，乃有不知何代之古琴。张侯介介获我心，呜呼海内谁知音。颇闻此琴取高直，持向豪门不能识。三年折阅无售处，始肯贬捐为君得。我因何子幸接君，宫商入指如有神。此琴斫者亦是雷霄伦。其清如秋温如春，坚乃如石高如云。翔鸾注竹？挂树，哀雁唳宵鸾唤晨。又如端人正士在林谷，观者但见衣冠肃。每问必答随浅深，有犯不校谁荣辱。知天下事不出门，尽人间书皆已读。艺成道见仕亦优，君复于世当何求。卑官叵耐五斗瞰，苦羡八极逍遥游。我思仙人皆古丘，偓佺征侨今在不。千金之躯且不恋，此琴性命相贼雠。知君读诗哑然笑，泠泠试作耳与吾心谋。
赠张廉夫
作者：朱启运
朝代：清
体裁：古风

家无可以质钱之长物，乃有不知何代之古琴。张侯介介获我心，呜呼海内谁知音。颇闻此琴取高直，持向豪门不能识。三年折阅无售处，始肯贬捐为君得。我因何子幸接君，宫商入指如有神。此琴斫者亦是雷霄伦。其清如秋温如春，坚乃如石高如云。翔鸾注竹�挂树，哀雁唳宵鸾唤晨。又如端人正士在林谷，观者但见衣冠肃。每问必答随浅深，有犯不校谁荣辱。知天下事不出门，尽人间书皆已读。艺成道见仕亦优，君复于世当何求。卑官叵耐五斗瞰，苦羡八极逍遥游。我思仙人皆古丘，偓佺征侨今在不。千金之躯且不恋，此琴性命相贼雠。知君读诗哑然笑，泠泠试作耳与吾心谋。
追和厉太鸿秦淮怀古
作者：朱启运
朝代：清

匆匆南渡竞衣冠，谁料残棋一局看。末路功名如狗贱，先朝形胜本龙蟠。从来烟月悲尘劫，剩有春秋纪圣安。怊怅雨花台上望，孝陵松柏总摧残。小朝廷已足欷歔，更遣偷安只岁馀。党论争迎秦相鹿，饥军犹厌武昌鱼。难凭锁钥千寻浪，若问兵戈一纸书。太息万梅花树下，衣冠遗瘗恨何如。尚忆湖边选莫愁，轻车细马一时收。但稽南部烟花籍，不筑东风燕子楼。玉树临春夸越艳，金鞭沙市看吴钩。依然采石矶前水，相送降旗出石头。朱门草没大功坊，燕子归来旧话长。柳色自摇瓜步雨，笛声偏傍板桥霜。凄清玉匣藏衣地，想像宫车堕马妆。一种兴亡儿女怨，冷烟斜日吊孱王。
追和厉太鸿秦淮怀古·其一
作者：朱启运
朝代：清

匆匆南渡竞衣冠，谁料残棋一局看。末路功名如狗贱，先朝形胜本龙蟠。从来烟月悲尘劫，剩有春秋纪圣安。怊怅雨花台上望，孝陵松柏总摧残。
追和厉太鸿秦淮怀古·其三
作者：朱启运
朝代：清

尚忆湖边选莫愁，轻车细马一时收。但稽南部烟花籍，不筑东风燕子楼。玉树临春夸越艳，金鞭沙市看吴钩。依然采石矶前水，相送降旗出石头。
追和厉太鸿秦淮怀古·其二
作者：朱启运
朝代：清

小朝廷已足欷歔，更遣偷安只岁馀。党论争迎秦相鹿，饥军犹厌武昌鱼。难凭锁钥千寻浪，若问兵戈一纸书。太息万梅花树下，衣冠遗瘗恨何如。
追和厉太鸿秦淮怀古·其四
作者：朱启运
朝代：清

朱门草没大功坊，燕子归来旧话长。柳色自摇瓜步雨，笛声偏傍板桥霜。凄清玉匣藏衣地，想像宫车堕马妆。一种兴亡儿女怨，冷烟斜日吊孱王。
随山馆重晤节堪
作者：朱启运
朝代：清

七载山楼替海浮，梁髯风骨冷砭秋。相看不改当时貌，一笑那知举世忧。挂壁龙吟须起蛰，通天狐醉可深尤。神中诗卷镫前语，恐惹霜痕拂钓钩。
雨中过句漏洞
作者：朱启运
朝代：清

北流群山美清峭，此地信有仙人踪。绣屏围峙篸笏立，秀出万朵青芙蓉。我来手扶六尺筇，径欲独往登支峰。舟行日薄阴雨至，川陆一气腥鱼龙。西崦半明疏节行，东涧尽暝危根松。长虹下注吸江底，飞动似有风云从。千林无声歇螀蚓，万籁俄顷酣笙钟。村烟幕树摇葱茏，线缕并入江雾浓。须臾急点到篷背，凉意深袭秋衣重。驱舟出雨得一快，百道晴瀑悬淙淙。却思青鞋恣攀陟，但见丹壑浑霾封。吾生胜因夙所宗，洞天幽绝思一逢。仙源咫尺论万里，何物尘土污我容。推窗渺然默惆怅，山风猎猎如寒冬。
板桥
作者：朱和春
朝代：清

板桥非复板，怀古系前名。常日人过少，春来水屡平。游鱼窥佛火，禽鸟乐书声。看竹如寻主，渔夫戴笠迎。
雨后登南城楼
作者：朱咸庆
朝代：清

风雨潇潇过碧虚，单衣轻曳晚凉馀。人凭高阁一身远，秋老江城万木疏。野色渐开云碎影，暮愁欲起雁横书。栖鸦不用催归去，目断南郊水竹居。
西山晚步
作者：朱嘉善
朝代：清

沿溪芳草费幽探，山色青青滴晚岚。竹外桃花花外水，水云深处结萝庵。
入栈溯清江河第一盘
作者：朱嘉徵
朝代：清
体裁：古风

青山意无尽，白云何年封。客行乱云气，起灭千万峰。清江贯其里，溜水清溶溶。东流还入渭，势下黄河冲。征鸟相背飞，举翮凌僰邛。缄怨托微波，历乱无春冬。
哀三哀
作者：朱嘉徵
朝代：清

吾生已足厌，死者未云亡。徐君墓宿草，心许与剑长。初从凤林游，十九二十强。岳岳青云器，烂烂列星行。时危薄文术，昴毕始启疆。草疏辄痛哭，持身以大纲。朝廷正渴贤，私门多禁当。有斧空无柯，内圜而枘方。上书同时刖，荆玉夜精光。声价走璠玙，所宝非世良。入洛岂君意，饥驱自旁皇。五十始释褐，因之白玉堂。云中双飞鹤，游止必相将。一鹤凌霄汉，一鹤淹故乡。霄汉忽垂翅，颇令存者伤。龙门后死者，旷世得谈子。终老博士身，义风振闾里。䃲礴卧江山，疏野气味美。薄俗难使真，独负苍生耻。上下数千年，衡断无与比。昭代十六皇，圣德系泰否。兰台空汗青，名山正时纪。较仇鲁鱼编，苴笔董狐史。甲申逢世患，徒步阙廷死。去列幕府雄，气横建业水。仗剑履间关，画河且高垒。责我义公徒，破家存国祀。悔不用公言，偷活沟壑耳。生歌平陵东，丘首高风起。郭公文章伯，结交高阳徒。力不胜杯酌，酒盏无时疏。爱客无不可，颜色真敷愉。手捻绿沉管，拍浮锦屠苏。即席赋新藻，寒冰泻玉壶。清欢惬佳夜，芳月带尊虚。百年常对此，泠然三山俱。一从宦达去，捉鼻挥当涂。当涂良不易，福羽随祸枢。郭隗去碣石，韩众凌清都。语默以殊趣，各保千金躯。躯命岂不爱，宦情亦相于。世伪却真骥，铅刀笑湛卢。送君黄花发，哭君春风徂。春风复九日，携酒谁与娱。所以伯牙子，抚琴泪成珠。
哀三哀·其一
作者：朱嘉徵
朝代：清
体裁：古风

吾生已足厌，死者未云亡。徐君墓宿草，心许与剑长。初从凤林游，十九二十强。岳岳青云器，烂烂列星行。时危薄文术，昴毕始启疆。草疏辄痛哭，持身以大纲。朝廷正渴贤，私门多禁当。有斧空无柯，内圜而枘方。上书同时刖，荆玉夜精光。声价走璠玙，所宝非世良。入洛岂君意，饥驱自旁皇。五十始释褐，因之白玉堂。云中双飞鹤，游止必相将。一鹤凌霄汉，一鹤淹故乡。霄汉忽垂翅，颇令存者伤。
哀三哀·其三
作者：朱嘉徵
朝代：清
体裁：古风

郭公文章伯，结交高阳徒。力不胜杯酌，酒盏无时疏。爱客无不可，颜色真敷愉。手捻绿沉管，拍浮锦屠苏。即席赋新藻，寒冰泻玉壶。清欢惬佳夜，芳月带尊虚。百年常对此，泠然三山俱。一从宦达去，捉鼻挥当涂。当涂良不易，福羽随祸枢。郭隗去碣石，韩众凌清都。语默以殊趣，各保千金躯。躯命岂不爱，宦情亦相于。世伪却真骥，铅刀笑湛卢。送君黄花发，哭君春风徂。春风复九日，携酒谁与娱。所以伯牙子，抚琴泪成珠。
哀三哀·其二
作者：朱嘉徵
朝代：清

龙门后死者，旷世得谈子。终老博士身，义风振闾里。䃲礴卧江山，疏野气味美。薄俗难使真，独负苍生耻。上下数千年，衡断无与比。昭代十六皇，圣德系泰否。兰台空汗青，名山正时纪。较仇鲁鱼编，苴笔董狐史。甲申逢世患，徒步阙廷死。去列幕府雄，气横建业水。仗剑履间关，画河且高垒。责我义公徒，破家存国祀。悔不用公言，偷活沟壑耳。生歌平陵东，丘首高风起。
哀三哀·其二
作者：朱嘉徵
朝代：清
体裁：古风

龙门后死者，旷世得谈子。终老博士身，义风振闾里。磐礴卧江山，疏野气味美。薄俗难使真，独负苍生耻。上下数千年，衡断无与比。昭代十六皇，圣德系泰否。兰台空汗青，名山正时纪。较仇鲁鱼编，苴笔董狐史。甲申逢世患，徒步阙廷死。去列幕府雄，气横建业水。仗剑履间关，画河且高垒。责我义公徒，破家存国祀。悔不用公言，偷活沟壑耳。生歌平陵东，丘首高风起。
废丘历陈仓山第九盘
作者：朱嘉徵
朝代：清
体裁：古风

出险至此夷，秦民聿胥宇。废丘见旧屯，陈仓殷积糈。蜀汉相犄角，壮哉此门户。南山市夜郎，东道连荆楚。猗嗟鼎足雄，益都称天府。今日询遗氓，十不存四五。又复死于寇，孑遗饱豺虎。废臼贻阿谁，先畴不复土。直视千里道，行客泪如雨。
李元御世兄过访念归安陆不果
作者：朱嘉徵
朝代：清
体裁：五言律诗

长成离乱后，相见尔应稀。客况缘愁壮，家山入梦微。荆门天际合，汉水望中非。旧好犹能识，东陵一布衣。
武关第十三盘
作者：朱嘉徵
朝代：清
体裁：古风

武关道益隘，林壑生虚籁。浮云游子情，悠悠卷飞旆。日月如两丸，却行石壁外。锁钥西南徼，势与函关会。天险不可登，地险自雄大。百年成霸图，大风起丰沛。
涉灞水
作者：朱嘉徵
朝代：清
体裁：五言绝句

游人西去蜀，灞水复东流。宦拙思江总，辞家已白头。
田家杂诗·其一
作者：朱嘉徵
朝代：清
体裁：古风

田父班草坐，高话皇初事。迂亦有微尚，不为茧丝计。土地得耕桑，豺虎息狂噬。循良列上第，流冗鲜淫滞。三日赋冬官，什一输井税。穷乡长鸡豚，乘舆备钧驷。野外少遗贤，亭落若无吏。
田家杂诗·其二
作者：朱嘉徵
朝代：清
体裁：古风

爰居骇钟鼓，山鹿思丰草。人生盖有道，称心故言好。三季事纵横，薄俗任机巧。上势列牢衡，下董乡三老。放废诗书文，倾身营一饱。高者尚清谭，误国亦非小。世事若虮虱，爬梳不可了。多谢诸老翁，推襟送怀抱。
登数峰阁
作者：朱嘉徵
朝代：清
体裁：七言律诗

数峰古阁面江湖，难浣先臣血泪枯。白走胥涛吞百越，青排楚塞入三吴。新亭旧恨迷芳渚，夜月春枝冷鹧鸪。此去孝陵松柏路，凭高西望已模糊。
碧霞院
作者：朱嘉徵
朝代：清
体裁：七言律诗

石幢祇树道人居，踏阁攀林野兴疏。已厌乳乌群噪食，笑看溪鹭暗窥鱼。绿槐垂穗依僧语，红药分畦对客锄。谁识建章宫里使，输君一衲是樵渔。
立春日过洞庭
作者：朱嘉徵
朝代：清
体裁：五言律诗

腊去城陵驿，风光满洞庭。雪前三楚断，云外九疑青。草色连芳杜，渔歌出晚汀。天边传使者，移步看春星。
送陈稚升之辽左
作者：朱嘉徵
朝代：清
体裁：古风

寒江细雨春帆没，客子单衣中夜发。腰间长佩双飞龙，怀里时泻千明月。翩翩结束向营州，虎视龙骧燕颔侯。去日草齐扬子岸，归时花满凤凰楼。楼头锦瑟相晚暮，岸上芳尘杂花雾。万里征人不忍看，到处春心迷去住。公子爱客锦驼羹，新诗独傲沧洲情。有时访余三径曲，高下溪梅百遍行。行去行来观不足，趁步飞香坐我屋。真率了无宾主意，感激清风动潭竹。我今老逐众人休，君欲东之辽海头。辽海瀰漫不可极，幼安皂帽空悠悠。悠悠世事同一指，绝塞偷生牖下死。高叫阊阖终无情，不复关君门户事。仰视黄鹄摩天飞，十里五里自徘徊。口欲衔雏不能语，垂翅错莫无东西。英雄失路时则有，青山白云落吾手。出门所向独有身，肯令生平此言负。自古营东海水多，刀镮夜夜映金波。中有双鱼传素书，送君南浦伤如何。
鸡留坡第二盘
作者：朱嘉徵
朝代：清
体裁：古风

行行不觉远，石路缘溪长。车坂已九折，犹与前溪望。荒哉凤鸟游，宝鸡鸣陈仓。光景动民人，霸业秦以昌。缥缈空坡上，一绝若流光。我来眷芳节，山风吹杂香。还复理蕙带，飘然约我裳。
黄牛峡
作者：朱嘉徵
朝代：清
体裁：七言律诗

三朝三暮滩声转，短拍长歌出水齐。白雁书难过梦北，清猿泪不到巴西。江连断峡风威壮，云逐荒台雨色迷。客路不堪搔首伫，黄陵月冷鹧鸪啼。
花田
作者：朱嘉金
朝代：清

水苗初秀雨余天，极目苍茫起暮烟。一水绿环孤塔外，数峰青到夕阳边。风尘未厌弹长铗，行李何妨笑半肩。谁识苦吟江上客，棹歌声里过花田。
岳武穆墓
作者：朱国汉
朝代：清

森森宰木战英风，葛岭高坟夕照中。白马怒涛人共恨，黄龙痛饮事皆空。风波诏狱成三字，朔漠羁魂哭两宫。从此君王无远略，杭州可与汴州同。
张中丞祠
作者：朱国汉
朝代：清

绣帐烟沉铁面灰，中丞生气尚峨巍。孤城百战鼠雀尽，长笛一声天地哀。当日江淮资保障，至今号令肃风雷。贺兰未灭英雄死，滚滚波流恨不回。
文丞相祠
作者：朱国汉
朝代：清

丞相荒祠白日寒，直教一死寸心安。崖山激烈原非易，柴市从容更较难。穷海有人埋碧血，普天无地著黄冠。西台恸哭悲风起，剩水残山忍再看。
岳阳楼
作者：朱国淳
朝代：清

层楼极目俯秋晴，万顷苍茫落照横。远势平吞巴子国，惊涛全拥岳州城。江湖满地关忧乐，舟楫何人耻圣明。安得渔翁同信宿，一竿烟水狎鸥盟。
秋怀
作者：朱国淳
朝代：清

蟋蟀尔何知，乃使良士惊。草虫亦微细，能感君子情。独得气化先，非关不平鸣。客舍有瓜苦，延缘蔓枯荆。应候吐其华，粲粲黄金英。采之未盈掬，百虑忽然并。中夜不能寐，揽衣步前楹。落叶响空阶，凄然秋气清。
七月十五日望雨
作者：朱圭
朝代：清

四牛欲斗不肯合，空雷密云风飒飒。蔚蓝高高不敢扪，龙骨踏翻腰胫摺。斋蔬半月心如熏，垂杨左肘肤苦噆。乘轩无功鹤自愁，堰水将枯鱼可罨。渊珠谁掇骊睡酣，天壶不闻娥笑霅。乾忧何术暴尪巫，直欲飞精叩阊阖。岂惟秋炕惩稻蟹，安望冬饶通蜡腊。穹慈或怜虮虱焦，气缊暂教山泽沓。苍茫灵意不可知，一夜冰夷鼓镗鎝。相呼宾从歌渑陵，遍赛祇坛醉叠榼。
仙霞岭
作者：朱圭
朝代：清

凌晨发山馆，逶迤入岭麓。日及粲白丹，荟蔚交竹木。壁蜗延一线，蚁磨旋千辘。仰晞閟青苍，回瞩荡心目。山腰得精庐，呀喘息舆仆。再鼓升天险，重关扼地轴。唐巢力攻琴，宋浩事铲筑。七百六十磴，上下捷揉鹿。重来蹑飞霞，一俯众峰直。茶岭接小竿，突兀更腾伏。瀺瀺下濑水，闽浙两不蓄。西流达江西，百里走泷瀑。地脉所屈蟠，龙蛇断起陆。旷途暂顾眺，前行势方蔟。
伊逊河
作者：朱圭
朝代：清

伊逊九曲出崖口，发源西拉淖尔南。盘肠诘屈山腹转，开张面势随风岚。架木为梁土茨覆，驱马争过防絓骖。厉深揭浅互跋涉，谁云咫尺剑可函。飞潦汤汤或灭顶，中流一壶那敢探。我今朅来快晴霁，轻轩稳度行。坡赉近与永安接，东西相望山之龛。红苍罨画引远眺，清澈漱石澄潭。翠华阴羽狝将竣，朏生钩月縆初三。捷邮火速慰宸廑，大武上告功全戡。
出都日竹君兄赠我长歌三十六韵缄行箧中过淮阴舟中发而读之乃得次韵
作者：朱圭
朝代：清

长勤翼倦乐暂休，便静倪动当远游。三万六千云衣狗，东西南北风马牛。我行闽粤别岂久，临歧赠我清歌修。此邦文献兄手寻，然犀照海珊网收。橘黄荔丹昔拱把，十年又见霄烟浮。延津交剑气隐斗，螺岭应石声锵球。山川阻深空谷秀，国香脉脉心香搜。著书尚欲抗马杜，讲学未肯卑峄邹。鳌峰顶上曾驾说，诸生为我神淹留。我时初壮今向老，芙蓉开落二十周。久抛菑畬就卤莽，差可臭味分醍酋。输君旷荡海鸥逸，愧我局缩辕驹鞧。宦游将逮天下半，胜迹屡负山灵羞。兹来稍觉日月暇，计程坐啸江淮舟。丑兴午憩避炎暍，间复揽辔调刚柔。跋泥厉水不足道。喜见岱岳雄东陬。跻攀绝磴叩天阙，呼吸上縡俨攑褒。高斋夜宿吼风雨，齐汨拟作银潢泅。惜哉未践对床约，商歌不共初平俦。翻思大观荡云海，黄山衡山谁拔尤。即今渺瀰棹吴楚，湖波连天霭乃愁。甓社堤头蓼花紫，谢公堰上棠阴秋。金山窣堵最上级，俯瞰无蒂江天悠。西湖幽处一凝盼，故侯瓜蔓心如抽。衢严佳绝夙往复，夜渡七里风飕飕。江郎曾觏直顶踵，三生念尔情咿㱊。仙霞庾岭赓旧句，冰衔依旧心渝不。传家德薄书易蠹，报国力小恩难酬。注《雅》虫鱼欠识字，偷仓雀鼠解惄调。达天君自追玉局，养生我亦师子由。贯珠但保一黍得，如缕莫令千丝缪。亡羊讵辨书与博，笑誉奚足生喜忧。文章金石君不朽，寸田尺宅吾所求。别肠虽暂尚车转，拱璧坐进诚或优。奇词险语感深厚，舟中百读歌声遒。寒光映骊三十六，和罢仰看龙尾稠。
吾闻
作者：朱圭
朝代：清

吾闻廉不刿，于陵曷足贤。在彼成若性，效尤失自然。责人日以甚，恕己忘其偏。辞受与进退，鲁邹有中权。伯夷尚云隘，何况子莫坚。金刚无四相，从容道自全。夫子思狂狷，颜闵方比肩。愿以告贤哲，过犹不及焉。客有规我滥，泾渭了不分。清浊虽异派，支流有沱濆。我时濯缨足，我心如镜云。何尝汨其泥，不党胡不群。阴阳互消长，主一斯为君。君看元祐世，洛蜀何断断。涑水不能解，谁罢蛮触军。有客箴我亢，致悔吾自知。知进不知退，自反不至斯。本欲洞城府，表里毋自欺。吾怪酬酢交，匿怨言如饴。面谀背不湿，谓熟智巧机。有时对尊酒，醉语何淋漓。不如守质直，遇人皆等夷。小人尚可孚，君子胡可疑。居游七十载，与物谁乖违。总谦与慎密，吾当佩弦韦。
吾闻·其一
作者：朱圭
朝代：清

吾闻廉不刿，于陵曷足贤。在彼成若性，效尤失自然。责人日以甚，恕己忘其偏。辞受与进退，鲁邹有中权。伯夷尚云隘，何况子莫坚。金刚无四相，从容道自全。夫子思狂狷，颜闵方比肩。愿以告贤哲，过犹不及焉。
吾闻·其三
作者：朱圭
朝代：清

有客箴我亢，致悔吾自知。知进不知退，自反不至斯。本欲洞城府，表里毋自欺。吾怪酬酢交，匿怨言如饴。面谀背不湿，谓熟智巧机。有时对尊酒，醉语何淋漓。不如守质直，遇人皆等夷。小人尚可孚，君子胡可疑。居游七十载，与物谁乖违。总谦与慎密，吾当佩弦韦。
吾闻·其二
作者：朱圭
朝代：清

客有规我滥，泾渭了不分。清浊虽异派，支流有沱濆。我时濯缨足，我心如镜云。何尝汨其泥，不党胡不群。阴阳互消长，主一斯为君。君看元祐世，洛蜀何断断。涑水不能解，谁罢蛮触军。
圭蒙恩复入翰林竹君兄叠前韵儿贺辄叠奉答
作者：朱圭
朝代：清

方材宜轸圜宜毂，散樗亦受膏霖沐。车行平地稳栖鸡，巢近高天收野鹜。十年悔不熟读书，一枕何当净揩目。君如退之苦诘盘，我学方平甘鞭扑。布帆无恙到三山，肉芝可采轻九牧。羡君高曦开石渠，坐令玉堂生暖昱。子云口吃颂鸱夷，不能为舌联为腹。偶作刘誓妻孥瞋，深辨颉书神鬼哭。东坡有弟何敢望，太丘必世应知恧。漫夸屋上星蔚然，且听窗前雨渗漉。
孙武水索题渡海图鹿鹿久未报适将有台湾之行即书以赠行
作者：朱圭
朝代：清

天枢欹贯水转空，神州一撮裨海东。踏土食火吸海马，不惯高浪连天舂。君家苕霅美清泚，伯仲自比衡与龙。奇书已搜洞庭穴，椽笔欲赋冯夷宫。崇明小屿昔放棹，叱吒蛟蜃鞭鸿蒙。一朝渡岭到瓯粤，九夏吟苦来商风。蓬莱金阙在何所，嗟君岂复长固穷。天阊凌竞不可羾，掉头径去登鸡笼。厦门鹿耳屹双堑，六十四岛澎湖中。帆开照空神火碧，夜半烧海扶桑红。此行壮哉足记览，莫放险语惊龙公。迟君归装更千帙，满缀明月光瞳胧。
宋高宗瑞应图卷六绝
作者：朱圭
朝代：清

渡河冰合媪贻浆，龙衮中宵拜紫皇。半壁东南夸瑞应，苗刘折首又汪黄。射兔犹应忆射雕，将军湖上且逍遥。同心君相天如格，不见钱塘起怒潮。江左曾疑马易牛，何如罗局定箕裘。春光不耐秦头重，谁问黄龙愧相州。天光分照划江淮，争说临安石镜开。烛影漫摇归秀邸，杉青闸又浴香孩。几番航海幕纷纭，赢取西湖老白云。慎勿轻听张相国，如何容得背嵬军。画手流传辨李萧，晋园稽古析纤揱。玉堂休夏披《云笈》，聚景湖山缅六桥。
宋高宗瑞应图卷六绝·其一
作者：朱圭
朝代：清

渡河冰合媪贻浆，龙衮中宵拜紫皇。半壁东南夸瑞应，苗刘折首又汪黄。
宋高宗瑞应图卷六绝·其三
作者：朱圭
朝代：清

江左曾疑马易牛，何如罗局定箕裘。春光不耐秦头重，谁问黄龙愧相州。
宋高宗瑞应图卷六绝·其二
作者：朱圭
朝代：清

射兔犹应忆射雕，将军湖上且逍遥。同心君相天如格，不见钱塘起怒潮。
宋高宗瑞应图卷六绝·其五
作者：朱圭
朝代：清

几番航海幕纷纭，赢取西湖老白云。慎勿轻听张相国，如何容得背嵬军。
宋高宗瑞应图卷六绝·其六
作者：朱圭
朝代：清

画手流传辨李萧，晋园稽古析纤揱。玉堂休夏披《云笈》，聚景湖山缅六桥。
宋高宗瑞应图卷六绝·其四
作者：朱圭
朝代：清

天光分照划江淮，争说临安石镜开。烛影漫摇归秀邸，杉青闸又浴香孩。
对花作
作者：朱圭
朝代：清

花香与花色，神观清我心。和风送微雨，卉木皆怀歆。终日聊盘桓，独赏惬幽寻。有时来佳客，取酒亦共斟。吾老窘视履，百匝绕径深。此疑玩物癖，实鲜根结淫。博弈犹贤已，况兹生意临。
将至浦城口占
作者：朱圭
朝代：清

轻轺小插桂婆娑，一路香闻使者过。几瓮黄齑怜臭味，卅宵青眼费摩挲。谁家梦笔才如绮，有客临渊鬓欲皤。为语皇华山上月，肯教清影负幽萝。
巴颜布尔喝苏台大营
作者：朱圭
朝代：清

秋夜肃已长，微霜下百草。晨兴袭我裘，弥望亘颢颢。缺月尚在天，朝阳未出杲。俄顷煦温暾，山色围翠葆。移顿廿里近，遥瞻扈黄纛。大庖非不盈，狐兔迹已扫。以兹喻巴蜀，疾风振枯桥。功成不再发，强箭穿鲁缟。
度桦皮岭
作者：朱圭
朝代：清

桑下不三宿，桦岭遵以南。岭阴风烈烈，岭南日暹暹。乃知地气隔，秋仲均燠严。此岭亘大岭，亦据兴安尖。乙巳初扈从，跨马联靳骖。红叶艳霜枫，豪气夸盍簪。粤游度梅峡，皖陟凌黟灊。峻极五岳外，绝磴峰排签。石骨间土肉，重艮山斯兼。朅来十八载，老矣扶筇惭。桑榆勉学道，游戏低丛蚕。
度草帽梁
作者：朱圭
朝代：清

上梁山以阳，下梁山以阴。戴笠复覆笠，圆䆸何岖嵚。东南转西北，巴彦富有禽。？羬麖麋麈，伎伎何骎骎。虎貙远遁逃，狐䨲迷櫹椮。雉子飞不高，决起还出林。四更月朦胧，佽飞入山林。当午日照耀，太乙王中心。诘朝将安止，后夜分秋金。帝车渐南指，平旦中觜参。
度草帽梁
作者：朱圭
朝代：清
体裁：古风

上梁山以阳，下梁山以阴。戴笠复覆笠，圆䆸何岖嵚。东南转西北，巴彦富有禽。�羬麖麋麈，伎伎何骎骎。虎貙远遁逃，狐䨲迷櫹椮。雉子飞不高，决起还出林。四更月朦胧，佽飞入山林。当午日照耀，太乙王中心。诘朝将安止，后夜分秋金。帝车渐南指，平旦中觜参。
户部银库观明沈藩南山主人造传古大元宝歌
作者：朱圭
朝代：清

百斤大宝谁所铸，有明嘉靖丁未冬。南山主人篆传古，龟璋镇世弓弨彤。明祖分藩沈廿一，简王横肇潞国封。六传允栘当世庙，诸郡争袭王独恭。张桂焰熄夏严閧，铸铁成错朝匈匈。淮南炼药跃大冶，河间好事殊三雍。非鼎非剑六丁煽，和钧关石王府庸。大盗移舟鱼已烂，辇载俘宝驼行？。铜人入洛斩蛇失，此物何以逃销镕。一门好学旌孝义，封殖底事攻金攻。琼林大盈足殷鉴，况此儿戏岂正供。作歌聊复论其世，变幻蜃市随云龙。
户部银库观明沈藩南山主人造传古大元宝歌
作者：朱圭
朝代：清
体裁：古风

百斤大宝谁所铸，有明嘉靖丁未冬。南山主人篆传古，龟璋镇世弓弨彤。明祖分藩沈廿一，简王横肇潞国封。六传允栘当世庙，诸郡争袭王独恭。张桂焰熄夏严閧，铸铁成错朝匈匈。淮南炼药跃大冶，河间好事殊三雍。非鼎非剑六丁煽，和钧关石王府庸。大盗移舟鱼已烂，辇载俘宝驼行�。铜人入洛斩蛇失，此物何以逃销镕。一门好学旌孝义，封殖底事攻金攻。琼林大盈足殷鉴，况此儿戏岂正供。作歌聊复论其世，变幻蜃市随云龙。
晋王宫漆碗歌和齐进士翀
作者：朱圭
朝代：清

齐君示我古漆碗，百年遗器出晋宫。宝贤石断砌马枥，此物真赝谁能穷。黄金中涂已攫去，呺然外壳康瓠同。雕几蜂蝶萼跗韡，华质殷駮宜飧饛。当年赤龙起丰沛，镂金床碎江州东。欲以铏簋教俭德，更分宝玉班宗功。髯王中道笞膳宰，诏书驰戒何匑匑。一传燕啄劫匕鬯，世守虎节完圭桐。端王西河尤孝谨，芝生泉涌天鉴衷。横汾流觞珠履错，艳赵挟瑟酡颜红。酎金高庙拜膰脤，宥坐欹器铭谦冲。岂知九鼎忽折足，閧然大盗来关潼。孱王盬脑就桎梏，美人眢井愁芎藭。玉鱼金碗尚不保，驼山夜发亡羊童。微乎微者此何幸，流传好事催诗筒。君豪槃敦已在手，我更何有争雕虫。岁寒烛跋歌正放，浮白且润鸣肠空。
朱文公祠联
作者：朱圭
朝代：清
体裁：联

由孔孟而来，二千年卫道传经，独振斯文统绪；当光宁之世，五十日格非陈善，允宜此地烝尝。
李唐园监丞文园学士花墅对床图
作者：朱圭
朝代：清

帝城春晚花始殷，鄂不枝叶交斓斑。四门清暇玉堂散，对花一笑初开颜。酒清歌缓月欲上，床移花亸园暂关。伯兮德尊爱更笃，弱弟名达心能闲。人生富贵亦何有，天公付与兹尤悭。忆予雁行当早岁，回翔禁树联清班。五年远游感衣带，三冬归处嗟绳菅。不知潇潇几听雨，坐愁望望劳登山。何如君家好兄弟，花前娱戏头已颁。无忘嘉树喻翩反，有梦春草生湾澴。更知君实性则友，承华退直常追攀。致身槐棘正不免，且祝异雀衔双环。
枫岭
作者：朱圭
朝代：清

大竿与枫岭，名异实不殊。川原甫夷旷，再束尤嵚岖。攀登二百级，天半郁以舒。复上羾椽栾，历历摩星榆。岩疆划闽浙，居保从无诸。阴阳异凉燠，悬派分注趋。老僧涅槃竟，谁为装蜕躯。俛首兀不化，过客三叹吁。菩提本非树，何事标枯株。蜂涌岭头泉，逝者如斯夫。
梨岭
作者：朱圭
朝代：清

竿岭万竿竹，未若梨岭奇。丛篁拔地底，翠葆排天逵。苍虬百千亿，飞舞鳞之而。太古昆仑阴，绿凤蕃雄雌。轩伦久未截，天籁鸣参差。行者忘登顿，梦上青宫嬉。松杉直千尺，古桂花满枝。临风一攀折，载路香轩帷。夷犹下碧阶，綷䌨珣玗琪。我行亦已远，翘首龙？移。斐然兴君子，瞻望歌猗猗。
梨岭
作者：朱圭
朝代：清
体裁：古风

竿岭万竿竹，未若梨岭奇。丛篁拔地底，翠葆排天逵。苍虬百千亿，飞舞鳞之而。太古昆仑阴，绿凤蕃雄雌。轩伦久未截，天籁鸣参差。行者忘登顿，梦上青宫嬉。松杉直千尺，古桂花满枝。临风一攀折，载路香轩帷。夷犹下碧阶，綷䌨珣玗琪。我行亦已远，翘首龙�移。斐然兴君子，瞻望歌猗猗。
沧洲铁师子歌次刘崇如韵
作者：朱圭
朝代：清
体裁：古风

雀儿肉飞■厥昏，天阶虬蛇斗两门。龙冈爇焰木叶髡，钃腕斮臂丧老鸳。封豕臡肉死且奔，虎盐饕腹招甝魂。睡王昼鼾尸高轩，帝柴化狻以口吞。之而��不可扪。昆仑作尻恒象元，金人十二齐根源。炉炭铜象天为浑，劫灰黑飓逃幽冤。师子踞火雄匡藩，�螾炰鹑黄龙垣。白虓苍麟兽子孙，牵牛夺牛罪天鼋。螭艛龙舰横翔鶱，率然首尾巴蛇掀。铜头铁额腥风翻，益津关狭擘巨蹯。帝豝柩中作牛言，白驼血殷空旅贲。碧蟆啖月囚棘樊，马喑戟光利报反。髑髅大冢万鬼暄，欲盬醉颅当牺尊。岂知病龙恶识存，狞生铸铁厉不谖。吼声目裂磹伦，怒坼北极■牝坤。铁魅舌砥血口论，雌鸡孕石毈卵痕。牻父驾儿如犗犍，箭镞插地铩羽繁。池鱼之头千里燔，紫披袄毁扶桑暾。刲臂热饮�血温，天如不闻烹天阍。叱九虎豹怖暝屯，帝赐翟犬饱厥飧。徐命之归但空村，夹于霸雄窟沧墩。魂欲上天不得援，天兵四罗蚩尤幡。龟蛇句陈蟺以蜿，金眸玉爪当道蹲。錾铮尾齿威铺敦，沐踆浴䨲㘩胧暄。
沧洲铁师子歌次刘崇如韵
作者：朱圭
朝代：清

雀儿肉飞𱥗厥昏，天阶虬蛇斗两门。龙冈爇焰木叶髡，钃腕斮臂丧老鸳。封豕臡肉死且奔，虎盐饕腹招甝魂。睡王昼鼾尸高轩，帝柴化狻以口吞。之而？？不可扪。昆仑作尻恒象元，金人十二齐根源。炉炭铜象天为浑，劫灰黑飓逃幽冤。师子踞火雄匡藩，？螾炰鹑黄龙垣。白虓苍麟兽子孙，牵牛夺牛罪天鼋。螭艛龙舰横翔鶱，率然首尾巴蛇掀。铜头铁额腥风翻，益津关狭擘巨蹯。帝豝柩中作牛言，白驼血殷空旅贲。碧蟆啖月囚棘樊，马喑戟光利报反。髑髅大冢万鬼暄，欲盬醉颅当牺尊。岂知病龙恶识存，狞生铸铁厉不谖。吼声目裂磹伦，怒坼北极{白市}牝坤。铁魅舌砥血口论，雌鸡孕石毈卵痕。牻父驾儿如犗犍，箭镞插地铩羽繁。池鱼之头千里燔，紫披袄毁扶桑暾。刲臂热饮？血温，天如不闻烹天阍。叱九虎豹怖暝屯，帝赐翟犬饱厥飧。徐命之归但空村，夹于霸雄窟沧墩。魂欲上天不得援，天兵四罗蚩尤幡。龟蛇句陈蟺以蜿，金眸玉爪当道蹲。錾铮尾齿威铺敦，沐踆浴䨲㘩胧暄。
浙江学署门联
作者：朱圭
朝代：清
体裁：联

铁面无私，凡涉科场，亲戚年家须谅我；镜心普照，但凭文字，平奇浓淡不冤渠。
移居鄂不草庐翁覃溪同年作诗见赠次韵奉答
作者：朱圭
朝代：清

远游焦反巢，重载牛出泞。十年悔已迟，二尺檠可秉。昔君抱一经，负郭无半顷。射艺纁襦单，崭角绿鬌立。鷇音捷昆叫，童咏争春？}。磷坚厉方须，翻水成已省。枚赋子真皋，苏策我惭颍。心痗癸秋朏，思乐甲昼永。窥园苞天葩，听潇远人境。朱弦未成声，雪萼正开岭。合瑴两清越，联珠乍嘒耿。秕粟或飏前，金针实脱颖。国香发韘觿，天爱夷暾炳。麻衣寒不掩，浆歠日愁并。似甘决踵贫，不耻结驷骋。跫喜独逃虚，庚诺谁呼井。幽居阅燧火，奇文露晶炯。俄闻排云泪，忽制追风影。北空五花散，南徙八翮整。诗成鸡休购，语出粤佗警。拥轩气如虹，穿榻学更静。蕙转誉髦乐，箠折不率屏。高摩赤霄温，回翔玄阁泠。琅嬛启键闭，猎碣搜榛梗。宵稽下太乙，晷较攀大丙。竿吹不自量，肉食久窃鼎。圣恩鉴臣慵，史笔仗公等。具迩亶其然，如愿心所请。新知艳种桃，旧雨忆卖饼。忘筌岂无鱼，断干尚有绠。卅载但俯仰，万籁何疆町。三秋感月破，一梦怜裳褧。学道守予雌，读书羡子猛。雕虫已袖手，集腋思挈领。节三阐潜光，尺五求中景。咬根可素饱，醉心漫狂醒。卜邻兄得同，纡辙子非迥。久要定忘形，薄酌差胜茗。
移居鄂不草庐翁覃溪同年作诗见赠次韵奉答
作者：朱圭
朝代：清
体裁：古风

远游焦反巢，重载牛出泞。十年悔已迟，二尺檠可秉。昔君抱一经，负郭无半顷。射艺纁襦单，崭角绿鬌立。鷇音捷昆叫，童咏争春�。磷坚厉方须，翻水成已省。枚赋子真皋，苏策我惭颍。心痗癸秋朏，思乐甲昼永。窥园苞天葩，听潇远人境。朱弦未成声，雪萼正开岭。合瑴两清越，联珠乍嘒耿。秕粟或飏前，金针实脱颖。国香发韘觿，天爱夷暾炳。麻衣寒不掩，浆歠日愁并。似甘决踵贫，不耻结驷骋。跫喜独逃虚，庚诺谁呼井。幽居阅燧火，奇文露晶炯。俄闻排云泪，忽制追风影。北空五花散，南徙八翮整。诗成鸡休购，语出粤佗警。拥轩气如虹，穿榻学更静。蕙转誉髦乐，箠折不率屏。高摩赤霄温，回翔玄阁泠。琅嬛启键闭，猎碣搜榛梗。宵稽下太乙，晷较攀大丙。竿吹不自量，肉食久窃鼎。圣恩鉴臣慵，史笔仗公等。具迩亶其然，如愿心所请。新知艳种桃，旧雨忆卖饼。忘筌岂无鱼，断干尚有绠。卅载但俯仰，万籁何疆町。三秋感月破，一梦怜裳褧。学道守予雌，读书羡子猛。雕虫已袖手，集腋思挈领。节三阐潜光，尺五求中景。咬根可素饱，醉心漫狂醒。卜邻兄得同，纡辙子非迥。久要定忘形，薄酌差胜茗。
谒蔡忠襄公祠
作者：朱圭
朝代：清

天牢夜放晰蜴虫，化为无角垂天虹。阿谁射之瞽厥瞳，摩牙忽到觜觿宫。当年盗首十八子，鲸吞欲暍黄河水。蔡公讲学兼知兵，书生有胆坚于城。潼关破竹大事去，晋宫焚玉龙啼腥。从容一死报天子，神完不作睢阳鬼。烈士同心五大夫，馨天浩气长无馁。我今抠衣拜下风，想公濡缕丹心红。猿愁鹤唳满碧空，有酒浇我，烧劫不化磊落之心胸。
赠泾县包生
作者：朱圭
朝代：清

包生麟之角，乙贡天笃祥。清抱冰雪骨，焰发云火章。览子《祷雨篇》，濡墨舞商羊。遂令萍蠵号，不用诛巫尪。观察携以来，奇才夸洛阳。试以山海歌，跋浪摆雷硠。胸罗表饵策，武库森星芒。聚米辨形势，周阹把维纲。终军对奇木，邺侯赋圆方。贯弗腹经笥，缜栗括智囊。百炼大冶金，且勿跃干将。豫章拔地深，夏屋资栋梁。迟尔培风厚，不独火色扬。养成九苞翮，一鸣羾天阊。
途次清风店寄竹君兄
作者：朱圭
朝代：清

五年别君如转毂，江南山北恩同沐。兄归校阁擅雕龙，我恋乘轩类刻骛。太行一握望云心，槎月三秋依斗目。肉食无墨讵属餍，邑中有黔空执扑。疲牛负重怯长途，驽马嘶风思旧牧。天膏肤寸蚁知润，朝阳咫尺葵先昱。衔泥若许认巢痕，饮河真欲扪便腹。听雨已闻西向笑，把萸窃恐登高哭。穿林泻玉即未能，烹鹤焚琴差免恧。知君拥书花满园，期我来看巾共漉。
那尔苏台梁西山根纪事
作者：朱圭
朝代：清
体裁：古风

山形狭而椭，峻极逾层梁。螺旋更上上，蚁折盘高冈。昨宵秋气肃，晨起白露凉。旸升照晃耀，红树烘青苍。傍午驻山根，飞捷制电将。竹溪大师克，秋望屠封狼。蒲卢投绝崖，倒挂贰负僵。大小馘两耳，左右不相当。穷殛信有徵，芟割董莠稂。七年芽蘖尽，余丑秋蜩螗。从此巴蜀秦，荡涤天河滂。送喜正恭默，一诚通上方。中外动听睹，于赫扬烈光。我皇恫黎赤，谦益遵虞唐。
那尔苏台梁西山根纪事
作者：朱圭
朝代：清

山形陕而椭，峻极逾层梁。螺旋更上上，蚁折盘高冈。昨宵秋气肃，晨起白露凉。旸升照晃耀，红树烘青苍。傍午驻山根，飞捷制电将。竹溪大师克，秋望屠封狼。蒲卢投绝崖，倒挂贰负僵。大小馘两耳，左右不相当。穷殛信有徵，芟割董莠稂。七年芽蘖尽，余丑秋蜩螗。从此巴蜀秦，荡涤天河滂。送喜正恭默，一诚通上方。中外动听睹，于赫扬烈光。我皇恫黎赤，谦益遵虞唐。
鄂尔楚克哈达大营
作者：朱圭
朝代：清

移营十里近，张围百里远。昨夜雨潇潇，五更月出坂。红云映四山，白雪集高巘。非夸射猎雄，意绍天行健。今朝狝东山，明晨阹西圈。地极夕阳陬，马首逾梁反。是时秋正中，平均适润烜。兴安亘大岭，按策匝骏踠。四奥本一家，岂域中外楗。
闰月廿五日张樊川虞锦亭陈绳庵汪持斋李郁斋李文园吴澹人小集鄂不草庐消寒有作呈诸公即求和章
作者：朱圭
朝代：清

卅年参尾各西东，今夕相看笑语同。苍鬓行羞蚁泛绿，酡颜还映蜡摇红。蓉城缥缈空悬月，阆苑森深不漏风。落落八仙拌一醉，漫将花影照卮中。
除夕检点诗草
作者：朱圭
朝代：清

作诗贵精不贵多，三百星宿光义娥。汉初俎豆十九首，三曹竞爽词骈罗。步兵《咏怀》八十一，渊明醉语尤醇和。六朝鲍谢事雕纂，杜李崛起鸣龙鼍。昌黎全诗三百八，已骇变怪雄山河。后来才大号苏海，万斛泉涌惟东坡。香山剑南极烂漫，谁挽下濑滔滔波。偏师仄径争擅巧，琐碎虫鸟奚足科。我幼学吟不自惜，信手撒掷轻螷蠃。六十年前惊一吷，宦游荒落行蹉跎。零篇假钞或乾没，断句火化神传哦。皖江四载偶擩笔，使仆写稿随差讹。转粤携来一书史，有作即录嗟缕覼。今年四百赢七十，虽多奚用孰切磋。劳劳案牍靡夙夜，余力得此亦自诃。飞鸿刻爪亥纪日，谁其作者翁盘陀。
除夕读笥河先兄七古诗钞本
作者：朱圭
朝代：清

笥河诗笔老更奇，天巧出险非人为。黄山万古松倒侧，玉华千笋神雕剞。我严金鼓程不识，何来飞将横绝域。四围解马卧正酣，一矢穿虓石已泐。后死于今十七年，遗编读罢心旌翩。当时赓唱火攻急，阅水隐见珠光联。今夕何夕岁将改，斯文得失斯心在。时人轻重那足云，一鸣双鸟三千载。
月牙泉歌
作者：朱坤
朝代：清
体裁：古风

天池巧瘗穷荒界，半出寒泉落天外。千丈万丈不知深，支分定是银河派。沙山四面如玦环，纤尘未敢侵衣带。尾闾不泻止不盈，海若灵宅疑斯在。惊涛蓦地冲风起，鲸鱼跋浪沧溟里。气吞云梦压潇湘，咫尺应须论万里。风和日暖正沦涟，获苇萧萧亦可怜。铁背七星安足问，人间何事要神仙！弯弯数亩只如弓，此水直与天为通。房星当年水底过，失群天马出清波。汉家天子不解事，遂令千山战骨多。至今不见古涯洼，我道龙媒此即家。除却灵池何处觅，茫茫千里尽平沙。
鸣沙山歌
作者：朱坤
朝代：清
体裁：古风

鸣沙之山何崔嵬，壁立万古无倾颓。冲寒疾风吹不起，百夫蹙踏激荡鸣轻雷。抛衣奋臂各成队，尻竦足撑下如坠。初闻殷殷继咚咚，馀音似与宫商配。或言此地肺，中空乃作响。遮莫入柱穴，元气时下上。一窍偶闭声隆隆，正如双耳被人蒙。是谁好事为此剧，嘲笑不怕恼天公。沙本不解鸣，沙鸣人所使。游嬉值升平，感慨念厥始。敦煌古郡几回开，鼙鼓惊天动地来。今日沙场围绣壤，依稀琴筑费人猜。
夜闻角声
作者：朱培源
朝代：清

寒重江城月未高，短衣几辈走流壕。角声吹断清宵梦，渐觉霜痕上鬓毛。
洗兵马
作者：朱培源
朝代：清

妖旗夜落蚩尤星，炮声怒卷飞雷霆。倒泻海水浴泰岱，万里净扫烽烟清。我朝乂安二百载，列圣继轨开承平。拓地远置日南郡，受降更筑天西城。地大物博孽芽伏，草泽乃有奸民生。汉家厄运际阳九，赤径青犊交横行。殷忧自古启明圣，商宗恭默成中兴。今皇嗣位圣神武，扛鼓一奏人皆惊。深宫撤膳忧社稷，彤廷简钺求贤英。朔方九道会义旅，招讨四面开行营。天戈所指贼氛息，跳梁小丑敢纵横。前年王师下淮甸，崇朝瘴雾收金陵。三吴士女获安枕，如出水火衽席登。捻匪豕突未知悔，负恃爪距犹狰狞。皇心赫怒敕将帅，务穷巢穴犁其庭。已遣萧相领财赋，复移光弼麾旗旌。六师大举入兖沂，不惜赏赍倾金缯。军心凫藻气百倍，如汤沃雪海浇萤。昨闻露布驰驿骑，逆徒果见天诛撄。贝州生缚王则献，稿街斧钺申常刑。首恶就戮胁从散，青齐氓庶均安生。捷音朝达百官贺，上殿万寿争称觥。告成郊庙荐礼乐，叙次勋力酬功名。金瓯一统更无缺，梯航山海来赆琛。珠囊晖丽烛寰宇，妖鸟永绝罗平声。野人喜剧不成寐，坐视天狗潜无形。银河熠熠耿千丈，安得手挽洗八纮。长使宇宙不见兵，子孙世世安樵耕。
秋日乡行
作者：朱培源
朝代：清

平田无畔土枯白，沟渠流浅仅盈尺。小车历辘行途中，晴久飞沙满衣帻。西风侧帽苦尘昏，何若江南水绕村。渔庄蟹舍吴淞路，两桨艖䒀直到门。
挽张百熙联
作者：朱培霖
朝代：清
体裁：联

士之师表，其谁与归，凄凉一束生刍，有余痛矣；公实楚材，惟善为宝，伯仲中兴元老，尚何间然。
挽张之洞联
作者：朱士宜
朝代：清
体裁：联

百世为儒宗，人纪未沦文未丧；一楚横天下，万民恋母士恋师。
太白亭联
作者：朱士彦
朝代：清
体裁：联

此间可谈风月；斯世岂有神仙。
挽朱珔嗣母联
作者：朱士彦
朝代：清
体裁：联

在女而贞，何异西山采薇，未仕抱为臣之节；诲子能似，空令南陔萩黍，曰归兴失母之悲。
腊月
作者：朱士稚
朝代：清

今年腊月归未得，独在乌程县可怜。隔岸横飞西塞雁，前门数缆下江船。高城哀柝兵戈侧，短布单衣雨雪边。笑语逢迎随契托，故园何处泪潸然。
中宿峡
作者：朱壬林
朝代：清

帝子昔采竹，远游兹栖遁。芙蓉对面青，白云飞不尽。乔松经千霜，蟠株覆层巘。猿磴风中开，鹤巢烟际隐。琤瑽一斛珠，天半泻虚牝。迅波走不停，混涵接海唇。到此始一束，造化巧枢楗。山空樵响答，日落橹声紧。望望飞来寺，晻霭松门晚。
文德关
作者：朱壬林
朝代：清

昨行焦溪山，险窄怀不畅。今朝境一变，山山插天壮。曲栈纷钩连，危梯绝依傍。前行奋先登，后者从下望。意谓攀跻难，瞥已层霄上。人马一发悬，此景极飘飏。雄关踞崖巅，屹立森相向。罗甸此咽喉，黔滇亦屏障。天门闶阆开，云光镇摩荡。会当蹑飞仙，振衣发高唱。
舟行书怀
作者：朱壬林
朝代：清

乡近翻愁远，张帆向夕征。荒汀孤雁下，独树乱鸦争。见月渺离思，翻书多古情。寸心将母切，何计慰归耕。
七夕
作者：朱复
朝代：清
体裁：七言绝句

城头凉月到溪亭，银汉无光掩鹊翎。可怪女牛终古渡，不愁化作老人星。
示人
作者：朱太倥
朝代：清

习静歧儒俗，山居异市廛。断菲忘大欲，辟谷想真传。有著成迷妄，无心合圣贤。瘦筇兼鹤氅，随境度流年。
五人墓
作者：朱奕恂
朝代：清

花市东头侠骨香，断碑和雨立寒塘。屠沽能碧千年血，松桧犹飞六月霜。翠石夜通金虎气，荒丘晴贯斗牛芒。片帆落处搴清藻，几伴归鸦吊夕阳。
拟古出塞
作者：朱奕恂
朝代：清

束装赴青海，醉里别乡关。少妇识雄心，不复问刀环。笑彼马伏波，犹恋裹尸还。埋身青冢侧，阴云黯天山。
秋日杂感
作者：朱奕恂
朝代：清

短蒯长歌二十年，不羁天地总翛然。监河赊许供江水，营室虚偿贷聘钱。妇索短縆枯井畔，儿煨半芋败炉边。日高颜巷西风急，傲骨嶙峋万仞巅。
荷珠
作者：朱奕恂
朝代：清

小雨林塘净碧罗，田田分得夜光多。江姝唾逐天风落，仙掌晴分曙月过。幸未赠来愁结佩，若为采去误凌波。荡舟耶女休相妒，乐府虚裁《一斛歌》。
挽梁纶枢联
作者：朱子畲
朝代：清
体裁：联

兄为坡老，侄亦斜川，泮水纪重游，恩命九天频锡爵；寿迈汾阳，名齐白傅，梓乡崇硕望，归真一笑定骑箕。
挽曾纪泽联
作者：朱孔彰
朝代：清
体裁：联

读闻人之赋，不负平生，忠忱款款维时局；有名父之风，常怀旧德，湘水悠悠系我思。
游天井涧寺
作者：朱孔照
朝代：清

揽辔苍茫里，东风晓日斜。香吹新草木，绿遍旧桑麻。山碓舂流水，茶铛煮落花。不知城市近，犹有此烟霞。
三清院联
作者：朱孝纯
朝代：清
体裁：联

炉火纯青销剑气；霜花欲白映仙根。
仲夏郊外作
作者：朱孝纯
朝代：清

夏日出郊原，聊以消炎燠。不履亦不衫，步绕清溪曲。烟淡水容清，雨余山色绿。修竹媚遥村，新禽唤森木。地僻息尘机，苔深绝人躅。此间乐有余，平生念自足。始知贤达人，委身在农牧。
夜过鄚州
作者：朱孝纯
朝代：清

弓衣星影浮，驱马古城头。虎气荒林黑，虫声旅店秋。阉人传庙市，关将重边猷。俯仰多余慨，霜风猎未休。
州牧馈酒肉戏为戒律却之
作者：朱孝纯
朝代：清

早从沽肆辞鲸饮，又向空山味菜根。无限酒肠都化水，一瓢冰雪过屠门。
赠徐昆山先生时先生方选唐宋诸家诗
作者：朱孝纯
朝代：清

先生闭户与谁亲，白首青镫梦古人。独取变风扶正始，别裁伪体识清真。大文糟粕存天地，元气淋漓泣鬼神。几辈精诚未磨灭，九原心事宛如新。
南乡子·病枕不成眠
作者：朱孝臧
朝代：清

病枕不成眠，百计湛冥梦小安。际晓东窗鹈鴂唤，无端，一度残春一惘然。歌底与尊前，岁岁花枝解放颠。一去不回成永忆，看看，唯有承平与少年。
浣溪沙·独鸟冲波去
作者：朱孝臧
朝代：清

独鸟冲波去意闲，坏霞如赭水如笺。为谁无尽写江天。并舫风弦弹月上，当窗山髻挽云还；独经行处未荒寒。
浣溪沙·翠阜红匪夹
作者：朱孝臧
朝代：清

翠阜红匪夹岸迎，阻风滋味暂时生。水窗官烛泪纵横。禅悦新耽如有会，酒悲突起总无名。长川孤月向谁明。
挽曾国荃联
作者：朱学诚
朝代：清
体裁：联

通家兼两世姻缘，前年白下问安，款洽情深三江水；报国作中兴砥柱，此日苍生失望，凭吊心倾一瓣香。
春申涧
作者：朱宗洛
朝代：清

春申饮马涧，马去涧空留。还闻涧水响，万马奔相蹂。悬流溅岩石，濯缨供遨游。潺湲亘终古，不能洗奸谋。
谒季子祠
作者：朱宗洛
朝代：清

路转延陵道，来寻季子宫。残碑留篆字，古墓吊秋虫。旧国湖山在，荒祠草木空。萧萧闻乐意，遗韵响悲风。
渔父词
作者：朱宗淑
朝代：清

黄叶秋风稻蟹肥。鹭鸶晒翅立渔矶。山翠湿，野花低。沽酒归来月满衣。
杭州访谭仲修学博赋赠
作者：朱宝善
朝代：清

乱后重逢大是难，莫将襟上泪痕看。鹤归华表湖山在，雁度空城雨雪残。雨姓弟兄连短榻，十年师友忆长安。那堪相见俄相别，孤棹寒波阅岁阑。
浮山谒大禹庙
作者：朱宝善
朝代：清

古扬州域洼如池，百川趋海群归之。厥包厥篚无所资，四野蜿蜿蛟与螭。虞帝曰禹汝往治，禹历徐兖开其基。三江既入合名枝，土惟涂泥载輴樏。手锁巨妖无支祁，庚辰效命罔敢嬉。从此南条咸平夷，江淮一隅功尤奇。有山出地争高嶉，喝之倒缩如伏龟。不使平壤惊险巇，划开万井余成畸。迄今浮山邗水湄，坦然片石居乎卑。方洞有如帝台棋，其下顽铁少炉锤。岂是精卫衔来疲，欲戾东海口忽遗。抑或浮磬随涟漪，夸娥戏向此间移。不然无草无夫移，万年地底胡久羁。荒邈难溯疑传疑，忆我六年前来兹。百尺虹蜺绕华榱，黻冕仰瞻姒氏姿。云华玉貌相扶持，黄龙壁上撑之而。来耘翻舞群鸟翍，形天舞与负贰尸。一一图形讵或差，若有人兮鞭蒙魌。尔时举火扪残碑，想见手胼兼足胝。呵壁欲问口嗫唲，睹诸奇相笑脱颐。倏尔飞光无停曦，重摩窆石草弗枱。无人肯奠元酒卮，造二梵福贤者嗤。何如以报黄屋慈，得仗神威袪冯蠵。铁牛河畔工允釐，安澜告庆无愆期。何古则安今则危，浚决谁将金简披。荒阶猎猎悲风吹，归来但作山经诗，平成之绩乌能追。
以书就楹联呈政梦梧斗眉两师台。乞米自惭，诗以志谢二首
作者：朱宝廉
朝代：清

雨过趋槐市，和风一座中。云山悬四壁，花草辟三弓。秋士吟怀寄，将军礼数崇。情深容说项，爱墨愧微虫。久未寻三径，缁帷想邃冲。竹风驱酷暑，荷露迟晴烘。漂泊怜嗷雁，凄凉入爨桐。流光悲冉冉，望月倚帘栊。
以书就楹联呈政梦梧斗眉两师台。乞米自惭，诗以志谢二首·其一
作者：朱宝廉
朝代：清

雨过趋槐市，和风一座中。云山悬四壁，花草辟三弓。秋士吟怀寄，将军礼数崇。情深容说项，爱墨愧微虫。
以书就楹联呈政梦梧斗眉两师台。乞米自惭，诗以志谢二首·其二
作者：朱宝廉
朝代：清

久未寻三径，缁帷想邃冲。竹风驱酷暑，荷露迟晴烘。漂泊怜嗷雁，凄凉入爨桐。流光悲冉冉，望月倚帘栊。
城东
作者：朱宝廉
朝代：清

我馆城东盛孝章，每于风雨话连床。淡交如水偏能久，四壁秋声月一方。
往季家市路经孤山口占一绝
作者：朱宝廉
朝代：清

布谷声声向耳啼，远墟近埭碧焑迷。山灵笑我饥驱甚，来往何曾蹑磴梯。
梓栽将赴馆昭阳，拙生亦不日有真州之行。镫下集礼庸寓斋话别
作者：朱宝廉
朝代：清

谷口频相访，挑镫夜漏长。雄心留剑佩，高谊阅沧桑。借箸资长策，携囊赋短章。余怀徒怅悒，云树远中望。
贺冯国璋母八十寿联
作者：朱家宝
朝代：清
体裁：联

乃武乃文，一朝军略府；有福有寿，八座太夫人。
晓行
作者：朱家瑞
朝代：清

晓鸡才唱趣登车，拂被霜寒似月华。还喜梦魂清不减，卧游山阁咏梅花。
与客论诗示二绝句
作者：朱寯瀛
朝代：清

洲翻鹦鹉竞奇新，闲咏于今亦少真。纵使雄才推一世，不关情性岂诗人。偶随人境写悲愉，时代迁流体格殊。我有真情浩如海，沧桑万变不能枯。
与客论诗示二绝句·其一
作者：朱寯瀛
朝代：清

洲翻鹦鹉竞奇新，闲咏于今亦少真。纵使雄才推一世，不关情性岂诗人。
与客论诗示二绝句·其二
作者：朱寯瀛
朝代：清

偶随人境写悲愉，时代迁流体格殊。我有真情浩如海，沧桑万变不能枯。
广王维西施咏
作者：朱寯瀛
朝代：清

多少蛾眉去，吴宫颦未伸。不知尝胆辈，可念捧心人。
王子献同年权河南府篆未接任旋省卒于差次距余来汴不数月也客偶谈及怆怀旧好辄成长句
作者：朱寯瀛
朝代：清

玉堂美人来大梁，翠蕴下阐蓬壶香。风雅粉泽似前代，再睹睢涣呈文章。内史长才迥清异，卧阁犹堪理群治。朱轮紫马何纷纭，坐使鸾皇不一试。多情好古两相怜，竹里筒贻过百笺。祇今伊水仍东注，子晋吹笙何处边。金薤琳琅称世宝，镜湖待访丛残稿。我来梁苑亦枝官，为怆君游乞归早。墨如果蜕君其仙，歌期君闻情浩浩。
答李莼客农部见怀
作者：朱寯瀛
朝代：清

一篇劳赠我，疏磊见襟期。醉与白云契，吟惟芳草知。世事慨如许，古人交似谁。鉴湖朱处士，深荷李孳颀诗。
闲遣
作者：朱寯瀛
朝代：清

葹菉丛中自葆真，懒从詹尹问前因。老将及耄宁争智，生本多忧任贺贫。耻效纵横欺世辈，甘为勤苦授经人。握兰总受皇天眷，肯道儒冠误此身。劫灰几度阅人寰，尚恋觚棱住此间。养少青田怜鹤瘦，封辞碧海乐鸥闲。尽堪比拟聱牙叟，无复逍遥供奉班。太息时流厌常道，竞随徐市访仙山。
闲遣·其一
作者：朱寯瀛
朝代：清

葹菉丛中自葆真，懒从詹尹问前因。老将及耄宁争智，生本多忧任贺贫。耻效纵横欺世辈，甘为勤苦授经人。握兰总受皇天眷，肯道儒冠误此身。
闲遣·其二
作者：朱寯瀛
朝代：清

劫灰几度阅人寰，尚恋觚棱住此间。养少青田怜鹤瘦，封辞碧海乐鸥闲。尽堪比拟聱牙叟，无复逍遥供奉班。太息时流厌常道，竞随徐市访仙山。
挽章士铨联
作者：朱寿朋
朝代：清
体裁：联

何处玉山颓，秋冷黄炉，剩有悲歌翻菊部；频年金石癖，香销墨海，更无欢会集兰亭。
和吕幼心明府季秋江行望桐感怀
作者：朱寿篯
朝代：清
体裁：五言律诗

渺渺枞江水，盈盈画舫过。波光行处静，山色望中多。劝稼心如昔，倾葵愿若何。推篷一遥瞩，棠荫似云罗。
挽张之洞联
作者：朱寿镛
朝代：清
体裁：联

一身系天下安危，以班马学，建伊吕功，文苑名臣，信史千秋同不朽；三载为幕中参从，与谌纪交，联潘杨谊，感恩知己，荐书重读可胜悲。
挽曾国荃联
作者：朱寿镛
朝代：清
体裁：联

列宿掩台辉，惟兹柱石中天，尽频年不朽勋名，还抱精灵依上阙；通家承旧谊，况是江淮赤子，愧此日相羁职守，莫随父老哭遗墩。
挽曾国藩联
作者：朱寿镛
朝代：清
体裁：联

美谥媲希文，一身忧乐关天下；高门重元礼，三世渊源及不才。
不寐
作者：朱尔楷
朝代：清

竟夕不成寐，忧思起万端。远闻霜柝急，薄拥布衾寒。浪迹孤蓬转，还乡百事难。无人知此意，斜月照阑干。
喜刘葆真至粤过访二首
作者：朱尔楷
朝代：清

雄才伟抱走群儿，天遣相逢五管时。敢比延津双剑合，独怜远道十年思。文章艺苑推麟角，魂梦江湖绕凤池。尚忆春官压桃李，名传张禄费猜疑。苍莽波涛岭海行，月华正照越王城。谊隆古道尊徐稚，才幸同时得马卿。觌面转忘言款曲，痴心欲丐技馀赢。祗嫌嘉会无多日，容易歌闻折柳声。
喜刘葆真至粤过访二首·其一
作者：朱尔楷
朝代：清

雄才伟抱走群儿，天遣相逢五管时。敢比延津双剑合，独怜远道十年思。文章艺苑推麟角，魂梦江湖绕凤池。尚忆春官压桃李，名传张禄费猜疑。
喜刘葆真至粤过访二首·其二
作者：朱尔楷
朝代：清

苍莽波涛岭海行，月华正照越王城。谊隆古道尊徐稚，才幸同时得马卿。觌面转忘言款曲，痴心欲丐技馀赢。祗嫌嘉会无多日，容易歌闻折柳声。
夜坐忆亡兄祖甲
作者：朱尔楷
朝代：清

电掣风驰十五春，鸰原回首已成尘。生前未觉能怜我，殁后于今少替人。渺渺青云犹饮恨，萧萧白发每伤神。阿戎人事多乖迕，欲起泉台话夙因。
得藜阁书却寄
作者：朱尔楷
朝代：清

历遍陪京又上京，磨驴踪迹几番更。半窗风月连床梦，二顷田园学稼情。入世心知惟惠子，著书才短愧虞卿。陶然亭上前游在，好待相携载酒行。
杂诗
作者：朱尔楷
朝代：清

少年慕诗书，无力典衣买。有时借荆州，对之辄颐解。方今渐购致，身又随风摆。为人压线忙，日月岂潇洒。束阁置不观，望洋坐惊骇。乃知福所悭，不徒服豸獬。六经炳天地，煌煌有大文。惟其精气足，不受秦火焚。后世夸毗子，浅见亦寡闻。冀窃尘俗誉，巧借翰墨勋。立言勿知愧，辄欲张吾军。稍稍积篇帙，梨枣雕镌勤。群书日夜出，纷杂逾鹪蚊。无架可供插，有签难具分。哀哉一勺水，寄言谢诸君。即无秦火焚，灭亦如浮云。楚宫好细腰，国有饿死人。朝令暮即遍，风动疾若神。礼臣主文柄，万方拭目频。拔茅信贞吉，士气可使醇。昔者宋欧阳，怪僻黜不伸。场屋习遂变，嘉祐政聿新。如何安昌侯，号为经术纯。赏识乃赝鼎，驳马疑麒麟。相率矜狡猾，横流浩无垠。楚失齐未得，愿焉问先民。西邻挟弓矢，百步穿杨巧。东邻教管弦，一阕清歌绕。门前声隆隆，车马塞满道。投刺乍相见，寒暄话不了。洗盏邀宾朋，轰豗一阵搅。幽人冷淡姿，坐对形如槁。萧寥斗室中，可以避烦恼。雅咏或流连，古籍或探讨。时遇素心人，清言出尘表。物性固有殊，是非两不晓。
由伊通州抵吉林二首
作者：朱尔楷
朝代：清

垒巘重冈记里长，劳劳人逐马蹄忙。新分郡邑虚城郭，旧设围场圈虎狼。三月黍初和雨种，千条柳尚带风凉。行踪渐抵鸡林国，却少诗篇动此乡。胜境偏从绝徼逢，休言荒僻鲜欢悰。膏腴地不劳农力，粉黛人多擅冶容。编树为篱乔木古，依山筑室乱云封。乐郊何必输南土，更待弦歌雨化浓。
由伊通州抵吉林二首·其一
作者：朱尔楷
朝代：清

垒巘重冈记里长，劳劳人逐马蹄忙。新分郡邑虚城郭，旧设围场圈虎狼。三月黍初和雨种，千条柳尚带风凉。行踪渐抵鸡林国，却少诗篇动此乡。
由伊通州抵吉林二首·其二
作者：朱尔楷
朝代：清

胜境偏从绝徼逢，休言荒僻鲜欢悰。膏腴地不劳农力，粉黛人多擅冶容。编树为篱乔木古，依山筑室乱云封。乐郊何必输南土，更待弦歌雨化浓。
秋霖不已口占绝句
作者：朱尔楷
朝代：清

蓼花渐白菊花黄，旅燕飞回故国忙。秋雨不知游子意，故催几阵下辽阳。
秦曙卿村
作者：朱尔楷
朝代：清

大块富文章，百家各奏响。沼缘及后儒，游览任心赏。洸洸昌黎公，山斗盛瞻仰。欧柳曾三苏，星月列朗朗。南宋暨元明，兰桂杂榛莽。方姚立赤帜，门户或规仿。卓哉一曾侯，气象独迈往。因流溯其源，秦汉实漭瀁。取求苟无巳，涓滴入瓶盎。嗟余俗累牵，夙昔劳梦想。一朝得见君，心窝发奇痒。钻研历岁时，论古如指掌。为世所不为，豪杰信无两。嗜好幸匪殊，发蒙吾其傥。
黄龙府
作者：朱尔楷
朝代：清

壮语徒传万古名，黄龙直捣酒同倾。已成扫穴犁庭计，可奈班师奉诏行。大漠迢迢连极塞，乱山莽莽绕孤城。宋金都邑皆尘土，剩有英雄恨未平。
俯江亭秋眺
作者：朱尔迈
朝代：清

金鸡岭接汶江滨，曾说当时物色新。花下醉归珠勒马，月中歌送玉楼人。荔枝香熟蛮方雨，橦布温生汉殿春。回首那堪兵甲后，白荆黄葛乱青磷。北风一夜度沧洲，龙马江光抱日流。北引荒荒蛮树直，东连淰淰楚云浮。几年壁垒分天堑，万国舟车阻上游。草野无人收战骨，黄沙不散铁衣秋。
俯江亭秋眺·其一
作者：朱尔迈
朝代：清

金鸡岭接汶江滨，曾说当时物色新。花下醉归珠勒马，月中歌送玉楼人。荔枝香熟蛮方雨，橦布温生汉殿春。回首那堪兵甲后，白荆黄葛乱青磷。